AL-FATIHAH - ADIK BONGSU PENYANYI RYAN DEEDAT KEMBALI KE RAHMATULLAH

Pada jam 8.15 pagi, hari ini, adik bongsu kepada penyanyi Ryan Deedat iaitu Sharifah Nur Intan Sheifeeka Nasir, 25, telah menghembuskan nafas terakhir akibat kanser otak di Hospital Kuala Lumpur. Berita pemergian adik tersayang disahkan oleh Ryan.

"Selama lebih dua bulan bertarung nyawa, namun Allah lebih menyayanginya. Sebelum ini, arwah kritikal dan diletakkan di wad kecemasan selepas menjalani pembedahan kanser otak.

"Saya akui, tidak pernah terbayang adik akan pergi buat selama-lamanya, namun reda atas pemergiannya. Sudah berakhir deritanya di dunia. Ujian calitan ke atas jenazah juga mendapati arwah bebas COVID-19," katanya yang mempunyai 11 adik-beradik.

Ryan atau nama sebenarnya, Sheikh Eamir Deedat memaklumkan, arwah adalah adiknya berbakti kepada ibu yang menghidap strok selama ini.

Klik untuk gambar besar

"Jika saya sibuk bekerja, arwah banyak membantu saya menguruskan ibu. Arwah adalah anak yang baik dan berjasa dengan orang tua. Lebih menyedihkan, arwah baru sahaja menamatkan pengajian dalam bidang Pendidikan Awal Kanak-Kanak dan mendapat kepujian kelas pertama 3.75.

"Saya mengharapkan arwah sempat merasai fasa bekerja. Arwah teruja mahu mencari rezeki dengan bekerja dalam bidang yang disukai. Namun, apakan daya, Allah lebih menyayanginya," ujarnya.

Jenazah Allahyarham Sharifah Nur Intan Sheifeeka dikebumikan di Tanah Perkuburan Islam Masjid Al-Khairiyah, Taman Sri Gombak, jam 4.15 petang, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS TERLIBAT KEMALANGAN MAUT?

Lokasi: Jalan Lingkaran Tengah 2 Kepong, Kuala LumpurTarikh: 5 Nov 2009Jam: 1 pagiInfo: Nama penunggang motosikal- maut di tempat kejadian ialah Tuan Mohamad Nul Hakim Tuan Long, 21 tahun berasal dari Pengkalan Kubor, Tumpa, Kelantan. Kereta yang melanggar adalah kepunyaan seorang artis popular dan punca kemalangan maut ini masih dalam siatan pihak polis.GAMBAR TERKINI EMPUNYA KERETA..sumber gambar: email peminat myartis(\__/)(='.'=)(")_(")myartis 2008


BELI RUMAH BANGLO RM5 JUTA - KAK KM BERSYUKUR DOA DIMAKBULKAN, MINTA NETIZEN SIBUK KECAM TUTUP IG

Usahawan sensasi, Kak KM baru-baru ini ada berkongsi kegembiraan dimana di berjaya membeli sebuah rumah lot banglo. Namun begitu, Kak KM juga tidak terlepas daripada kecaman apabila dia dikatakan sengaja mempamerkan kemewahan di media sosial.

Kak KM atau nama sebenarnya Liana Rosli yang enggan ambil pusing dengan kecaman netizen ini berharap, apa yang dikongsi itu dapat memberikan inspirasi kepada orang ramai supaya berusaha lebih gigih dalam mencapai sesuatu impian.

"Syukur dengan rezeki yang diberikan. Tuhan mendengar doa saya selama ini. Kalau sentiasa berbuat baik pasti ada rezeki. Kalau ada yang tak suka tengok perkongsian saya itu, tutup sahaja media sosial.

"Sejujurnya saya kongsi bukan untuk menunjuk-nunjuk tetapi mahu beri inspirasi supaya orang lain turut berusaha lebih kuat lagi untuk memiliki apa yang dihajati.

"Lihatlah dari sudut positif. Bersainglah secara sihat untuk capai sasaran sendiri, bukan hanya sekadar kecam dan cakap kosong sahaja," tuturnya yang dipetik sebagai berkata kepada mStar.

Klik untuk gambar besar

Bagaikan tidak dapat lari daripada kecaman, anak kepada pelakon veteran Normah Damanhuri ini berkata, dia sudah lali dengan segala kata-kata buruk yang dilemparkan terhadapnya.

"Usahawan seperti saya ini memang selalu kena kecam. Tidak kisahlah apa orang hendak katakan, saya hanya lihat dari sudut positif. Semakin dikecam semakin ramai orang kenal produk saya. Sebenarnya orang yang selalu kecam inilah ada masalah cemburu. Apa salah sesekali ucap tahniah dengan kejayaan orang lain," ujarnya.

Bercakap tentang banglo mewah yang terletak di Ampang, Kuala Lumpur itu, Kak KM memberitahu urusan pembelian rumah dan tanah berharga RM5 juta itu sudah dilakukan sejak tahun lalu dan dia baharu sahaja menerima kunci rumah secara rasmi pada Ahad. Kata Kak KM, dia akan melakukan proses ubah suai terlebih dahulu mengikut citarasa sendiri sebelum berpindah dan menetap di sana.

"Saya nak runtuhkan rumah tersebut dan bina sebuah rumah baharu. Saya tak suka nak tinggal di tempat yang pernah didiami oleh orang lain sebelum ini. Perancangannya mahu bina rumah dua tingkat dan mesti ada kolam renang. Apa yang penting adalah selesa untuk kami sekeluarga tinggal," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SUNTIKAN EMOSI DALAM PERSEMBAHAN - INI KATA ALI PUTEH

"Saya ada berbincang dengan anggota Puteh yang lain. Ketika di malam final, saya ada beritahu Mamak kita tekankan dengan elemen komedi dan content dan pada 30 saat terakhir baru kita 'twist'. Maknanya kenduri yang dilakukan ialah untuk apa. Tapi kalau daripada awal, kita sentuh mengenai hal lain. Maknanya kita tidak terapkan ia daripada awal. Kalau kata nak mainkan isu itu daripada awal, lagi menangkap.

"Tapi saya rasa tak perlu, tak adil untuk pertandingan seperti ini. Untuk menang RM500,000 main dengan elemen sebegitu, rasanya tak sesuai," demikian kata Ali ketika ditanya mengenai suntikan emosi yang diberikan Puteh pada penghujung persembahan pusingan kedua pada malam final Maharaja Lawak Mega 2019 (MLM 2019).

Menerusi persembahan 'Kenduri' dibawa Puteh yang turut dianggotai oleh Mamak dan Man Raja Lawak, penonton yang memenuhi tempat duduk di Royal Theatre, Shah Alam, tersentuh apabila ALi turut memberi dedikasi atas pemergian puteri keduanya, Allahyarhm Sharifah Nur Ainul Mardhiah.

"Anak saya meninggal pada minggu kelima pertandingan, tapi saya simpan mengenai hal itu. Bermula dari minggu kelima, saya cakap tolonglah saya tak mahu 'main' langsung atau itu melibatkn arwah. Anak saya meninggal dunia pad Selsa dan Jumaat saya masih teruskan persembahan. Saya tak mahu isu 'kesian'... Saya tak nak langsung sebab kita berada di pentas komedi. Orang hanya mahu ketawa, kalau kita sajikan dengan perkara itu ia ibarat satu benda klise yang menampakkan kita cuba tarik perhatian," jelasnya.

Ali berkata demikian selepas ditanya mengenai apakah reaksi andai ada penerimaan berbeza dari penonton terhadap persembahan yang dibuat. Jelasnya lagi, penekanan terhadap kualiti persembahan terakhir adalah lebih menjurus kepada komedi dan apakah mesej yang ingin disampaikan.

Klik untuk gambar besar

Berkongsi mengenai hal tersebut dengan lebih lanjut, Ali turut akui isterinya tidak diberitahu awal mengenai apakah intipati persembahan yang akan dilakukan pada malam final: "Saya tak ada beritahu apa content yang bakal dibuat, selalunya dia tanya. Cuma di belakang pentas saya cakap, ada suprise tau malam ni.

"Lepas selesai persembahan dia jumpa saya dan saya terus peluk dia. Saya cakap inilah yang saya cuba ketengahkan, InsyaAllah. Dia kata kenapa tak bagitahu, saya cakap kalau beritahu nanti ia tak akan menjadi. Yang tahu hanyalah pihak produksi malah peserta lain pun tak tahu. Kita rehearsal hari Khamis dan Jumaat perfom hari Jumaat," jelasnya.

Terdahulu, kumpulan Puteh dinobatkan sebagai juara MLM 2019 sekaligus mengetepikan empat kumpulan lain. Puteh turut menerima Oppo Punchline Machine, iaitu peserta yang mendapat markah tertinggi daripada pihak juri.

Allahyarham Sharifah Nur Ainul Mardhiah, tiga bulan, meninggal dunia November lalu selepas disahkan menhidap masalah injap jntung terbalik dan jantung berlubang. Ali atau nama penuhnya Syed Ali Mubarak Syed Mohd Ridzuan mempunyai seorang lagi cahaya mata perempuan, Sharifah Nur Aaira Qaireen yang kini mencecah usia tiga tahun.

www.myartis.com / Sumber & foto: Media Hiburan, Instagram Ali Puteh & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU BERSEMUKA DENGAN OKTOVIA - BELLA TEGAS TAK AKAN BUANG STATUS ITU

"Permohonan maaf itu ditulis di IG Story. Apa boleh dikatakan, saya tahu kesalahan mereka. Dan apa yang saya muatnaik di IG semalam cukup kuat untuk mendedahkan perlakuan mereka di belakang saya. Selepas apa yang dia buat dengan suami saya, begitu mudah permohonan maaf itu dikeluarkan.

"Macam Via (Oktovia), dia patut faham perasaan saya sebab pernah berkahwin dan ada anak. Saya ramai juga kawan perempuan yang bermasalah dengan suami, tapi tidak sampai tahap mahu berjumpa lelaki lain.

"Apa mereka buat adalah jumpa kawan perempuan dan kongsi," kata Bella Astillah yang menyifatkan pelakon Oktovia Manrose sebegitu mudah memohon maaf melalui media sosial sahaja dan ujarnya, wanita itu sepatutnya lebih sensitif kerana pernah berkahwin dan memiliki anak.

Susulan kontroversi rumah tangga Bella dan suaminya Aliff Aziz, Oktovia akhirnya mengakui kesilapan beliau dan sudah membuat permohonan maaf secara terbuka kepada Bella menerusi akaun Instagramnya kelmarin.

Bagaimanapun, Bella percaya wanita itu menjalin hubungan dengan suaminya sejak dua minggu lalu ketika berlakon bersama dalam telefilem, 'Dosa Itu Bukan Miliknya'.

Klik untuk gambar besar

Kata Bella, beliau sudah pun berjumpa dengan suaminya itu bagi mendapatkan penjelasan lanjut dan pada masa yang sama sudah menunjukkan bukti rakaman video yang dikirimkan kepadanya.

Bella berkata, tujuannya berjumpa Aliff disebabkan ingin menunjukkan bukti selepas dicabar suami dan dia pula bukan jenis yang main cakap saja. Tiada apa lagi yang Aliff boleh katakan selain meminta maaf kerana terbukti beliau curang.

Namun, mereka berdua tidak berbincang mengenai masa depan perkahwinan yang sudah dibina selama tiga tahun itu. Sejujurnya, setiap kelukaan yang dirasakan membuatkan Bella tawar hati dan menyerahkan segalanya kepada ketentuan Allah SWT.

"Saya mahu berjumpa mereka berdua. Tetapi, Via menolak. Jadi, saya hanya jumpa Aliff. Pada mulanya, dia masih ingin menegakkan benang basah dan menafikan semua dakwaan saya.

"Namun, selepas saya menunjukkan bukti video itu, dia terdiam. Dia tidak tahu mahu cakap apa lagi selain minta maaf. Dia mengaku bersalah dan sedar perbuatannya itu salah.

"Soal perkahwinan kami, Aliff tidak cakap apa-apa pun. Macam saya sendiri, sejujurnya saya memang sudah tawar hati. Saya reda saja apa yang berlaku selepas ini. Saya menyerahkan segalanya kepada ketentuan Allah SWT. Saya hanya mampu berdoa dan diberikan petunjuk yang terbaik.

"Mungkin secara luaran saya nampak lemah, tetapi tidak. Malah, mereka silap jika beranggapan sedemikian. Apa yang berlaku ini, Tuhan nak tunjuk kepada saya. Saya kalau boleh tidak mahu hidup dalam penipuan, cukuplah," jelasnya.

Menurutnya, sepanjang lima tahun mengenali Aliff, dia bertahan disebabkan kedua ibu bapa dan adik-beradik suaminya terlalu baik. Malah Bella berkata, dia juga tidak pasti sama ada boleh memaafkan dan masih ingin memberi peluang ketiga, keempat dan seterusnya kepada Aliff selepas sekali lagi mengkhianati kepercayaan dan peluang diberikan.

"Apabila melihat video ini, sebagai isteri tentu saja hati terluka dan sedih. Pedih rasanya apabila suami sekali lagi mengkhianati kepercayaan dan peluang diberikan. Malah, sebagai manusia biasa saya tidak boleh cakap boleh maafkan atau takkan maafkan.

"Perkara ini akan ambil masa. Apa saya boleh katakan, hanya mampu berdoa supaya diberikan yang terbaik. Saya anggap ini pengajaran terbesar dalam hidup dan perkahwinan kami.

"Saya berasa seperti ditikam belakang kerana baik dengan Via ketika dia mula berlakon dengan suami. Saya juga masih tidak boleh hadam ayat yang dihantar ketika ditanya adakah dia menjalin hubungan dengan suami," tuturnya.

Bella atau nama sebenarnya Dayang Nabellah Awang Astillah, 25, juga bertegas tidak akan membuang status dan paparan skrin perbualan yang didakwa mendedahkan kecurangan suaminya di IG semalam.

"Saya takkan buang status itu. Saya berfikir banyak kali sebelum memuatnaik. Saya tidak berasakan ia tindakan salah atau terburu-buru. Malah, saya masih berfikir dan sedang berbincang dengan keluarga sama ada mahu memuat naik bukti video di IG atau tidak," tegasnya.

www.myartis.com / Sumber & foto: Harian Metro, Instagram Bella Astillah & Oktovia Manrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL MAHU BINA RUMAH BERDEKATAN KUBUR, MEMUDAHKANNYA BERAMAL

"Saya tergerak hati membina kediaman di sana apabila menerima pelawaan untuk memberikan sumbangan dan bantuan bagi memperbaiki masjid di kawasan kampung. Rumah berkenaan juga sebagai hadiah kami adik-beradik buat ibu bapa.

"Alhamdulillah. Mereka masih ingatkan saya dan ia dianggap seperti penghargaan buat anak kampung seperti saya. Dahulu, rumah mak saya juga berhampiran masjid dan berdekatan dengan kubur. Insya-Allah, apabila sudah bersara nanti, ada juga rumah untuk berehat, jauh daripada hiruk-pikuk kota.

"Teringin juga nak menyumbangkan kudrat dengan membantu penggali kubur dan sebagainya pada masa hadapan," kata pelawak dan pengacara Nabil Ahmad yang akan menyediakan kediaman bersebelahan tanah perkuburan untuk memudahkannya melakukan kebajikan dan amal jariah andai berlaku kematian di kawasan berhampiran.

Klik untuk gambar besar

Memilih lokasi di sekitar Negeri Sembilan, rumah terbabit dibina oleh Nabil bersama adik-beradiknya bagi memenuhi impian ibu bapa mereka. Sementara itu, mengakui kesilapan diri, Nabil sekali lagi memohon maaf atas keterlanjurannya mencampakkan tanjak ketika menjayakan sebuah program televisyen, baru-baru ini.

"Seperti dikatakan sebelum ini, bukan niat saya memperlekehkan bangsa dan adat Melayu, terutama tanjak yang dipakai. Selepas tamat program itu, saya fikir semula, tindakan itu tidak wajar. Maklumlah, apabila naik pentas, mulalah 'naik sheikh'.

"Saya mudah melakukan kesilapan dan cepat menyedarinya. Kalau dilihat, saya tidak pernah mengulangi kesilapan sama. Sebagai manusia, kita tidak terlepas daripada melakukan kesalahan dan saya banyak belajar daripada pengalaman lalu," tutur Nabil.

www.myartis.com / Sumber & foto: Berita Harian & Instagram @nabilzira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAY... BEKAS ISTERI SUDIRMAN

Setelah puas berteka-teki dan mencari, kini ramai yang amat yakin bahawa seorang ibu yang bernama Kamariah Jamaludin, 57, merupakan bekas isteri Sudirman Haji Arshad yang menghilang diri tanpa berita sejak penceraian mereka pada 25 Mei 1984. Apa yang membuat keyakinan tersebut bertambah menebal ialah ciri-ciri, pendidikan dan latarbelakang Kamariah yang hampir 99 peratus sama.Beliau lahir pada tahun 1954 iaitu sama tahun dengan arwah Sudirman, Bersekolah di Primary School di Mentakab, Methodist Girls Secondary School dan Sekolah Sultan Abu Bakar di Kuantan, Pahang. Lebih menguatkan fakta, beliau juga mempunyai Bachelor’s degree, majoring dalam Anthropology dan Sociology daripada University Malaya apabila berhijrah ke Kuala Lumpur pada tahun 1974. Malah beliau juga pernah bekarja di Petronas sebagai seorang eksekutif.Namun apa yang menjadi persoalan sekarang, kenapa beliau mengambil sikap berdiam diri dan enggan mengakui sebagai bekas isteri penyanyi terkenal itu? Apakah beliau malu? Tidak mahu dituduh sebagai mengambil kesempatan @ menumpang populariti? Ada rahsia besar antara dia dan Sudirman? Atau mungkin ada sesuatu yang sukar untuk beliau jelaskan kepada seluruh peminat Sudirman?Apapun alasan tersebut, kita seharusnya tabik dan menghormati pendirian beliau yang merendah diri demi maruah semua pihak. Bak kata pepatah, seperti buah padi, makin berisi makin rendah, jangan seperti lalang, makin lama makin tinggi. Ini kerana, masanya mungkin akan tiba jua untuk beliau sendiri menjelaskan dan menceritakan siapa diri beliau yang sebenarnya termasuk rahsia yang beliau simpan selama ini. Insa'Allah..!Sedikit bio Kamariah Jamaludin yang diambil daripada laman web beliau:Kamariah Jamaludin was born, bred and educated in the state of Pahang. She respectively attended the Abu Bakar Primary School in Mentakab and the Methodist Girls Secondary School and Sultan Abu Bakar School in Kuantan, Pahang. In 1974, she finally left her beloved home-state for Kuala Lumpur to pursue her Bachelor’s degree, majoring in Anthropology and Sociology at the University of Malaya.Kamariah sekarang?Klik untuk imej besar...Inikah Kay?Sedikit mengenai kisah Sudir dan Kay...PERCINTAAN dan perkahwinan dengan Kamariah Jamaludin atau lebih dikenali Kay adalah sesuatu yang indah buat Sudirman Haji Arshad.Sudirman pernah memberitahu sahabat baiknya, pelakon dan penyanyi Noorkumalasari bahawa Kay adalah wanita pertama dan terakhir yang dicintainya. Mereka disatukan pada Hari Valantine - 14 Februari 1981 selepas Sudirman menamatkan pengajiannya di Universiti Malaya. Kay yang bekerja di Petronas adalah pilihan hati Sudirman yang dikenali sejak kecil lagi.Pastinya berita perkahwinan mereka diterima baik peminat kerana percintaan mereka bukan rahsia lagi.Bagaimanapun, takdir menentukan segalanya apabila mahligai cinta yang dibina dengan kasih sayang roboh bak istana pasir dilanda ombak. Perkahwinan mereka cuma bertahan selama tiga tahun sahaja. Ia berakhir dengan penceraian pada 25 Mei 1984 kerana tidak wujud lagi persefahaman antara mereka. Pasangan itu tidak mempunyai anak.Dalam majalah Utusan Filem dan Fesyen (UFF) dalam kolum Masih Kuingat Lagi, Sudirman menulis, 2 perkara yang sangat memilukan hatinya. Pertama, kehilangan ibu pada usia yang sangat muda. Keduanya, perkahwinannya yang gagal.Sudirman merakamkan kedukaannya melalui pahit getir penceraian menerusi lagunya Terasing dan Merisik Khabar, malah beliau turut mencipta lagu Setiamu Tiada Lagi dendangan Ibnor Riza. Setelah bercerai, Sudirman menumpukan seluruh tenaga kepada kariernya termasuk menulis, melukis, dan menubuhkan syarikatnya sendiri.Sahabat baik Sudirman, penyanyi Noorkumalasari dalam catatan mengenai Allahyarham yang disiarkan dalam Harian Metro pada 1992 berkata, suasana malam di rumah Sudirman sangat sayu menjelang perpisahan antara mereka. “Apabila cerai dilafazkan mereka bertangisan. Air mata tidak dapat dibendung,” kata Noor yang menyaksikan sendiri perceraian Sudirman dan Kay.Sewaktu hampir berpisah dengan Kay, Sudirman menelefon Noorkumalasari supaya dapat menjadi saksi ketika dia melafazkan cerai. Noorkumalasari bersama-sama bekas suaminya ketika itu bergegas ke rumah Sudirman di Bangsar.Noorkumalasati berkata "Suasana malam itu begitu sayu menjelang perpisahan mereka. Kedua-duanya kelihatan seperti biasa. Sebaik cerai dilafazkan, mereka tiba-tiba bertangisan. Air mata tidak dapat dibendung lagi, lalu kedua-duanya berpelukan. Begitu sayu menyaksikan peristiwa itu."Noorkumalasari tidak dapat menahan sebak, seterusnya turut menangis sama. Sudirman, katanya, ketika itu berada dalam keadaan tidak tentu arah. Siapa sangka percintaan yang mereka pupuk sekian lama berakhir dengan cara begitu. Namun, Noorkumalasari  memuji caranya yang begitu gentleman.Noorkumalasari berkata lagi : "Sejak perpisahan itu jugalah, timbul semacam perubahan pada diri Sudir. Peminatnya mungkin tidak perasan mengenai perubahan ini. Tetapi di kalangan rakan artis, apatah lagi mereka yang rapat dengannya, perubahan diri Sudir itu jelas ketara."Percayalah kalau Noor katakan, meskipun di antara Allahyarham dan Kaytiada sebarang ikatan, namun Allahyarham masih terus menyarung cincin perkahwinan mereka. Noor sendiri kehairanan mengapa Allahyarham bersikap begitu?"Noorkumalasari ada menasihati Allahyarham agar menerima hakikat hidup. "Payah juga hendak dilentur, tetapi lama kelamaan, jika tidak silap Noor di antara dua atau tiga tahun, barulah Allahyarham menanggalkan cincin itu daripada jarinya," cerita Noorkumalasari lagi.(\__/)(='.'=)(")_(")www.myartis.com 2011


GARA-GARA SERPIHAN BESI JATUH DARI LORI - HAZWAN XOXO KEMALANGAN

Malang tak berbau... Itulah yang menimpa pelawak Hazwan atau Wan daripada kumpulan XOXO apabila terlibat dalam satu kemalangan jalan raya pada petang semalam (Isnin). Berita tersebut dikongsikan Amir Raja Lawak menerusi laman Instagram miliknya.

Kejadian tersebut dipercayai berlaku di lebuhraya Lebuhraya Baru Lembah Klang (NKVE) ketika pelawak tersebut dalam perjalanan pulang ke rumahnya dari tempat kerja. Menurut Amir, Hazwan atau lebih dikenali sebagai Wan berada dalam keadaan stabil dan kini menerima rawatan di sebuah pusat perubatan di Selangor.

"Saya masih belum sempat lagi nak ziarah, InsyaAllah hari ini saya akan singgah... saya dimaklumkan motosikal yang ditunggangnya terlanggar serpihan besi. Wan stabil tapi ada luka di muka, kaki dan tangan serta sedikit kesan koyak di kening kiri," katanya.

Dalam pada itu, Amir memohon orang ramai serta peminat mendoakan supaya Hazwan cepat sembuh dan pulih seperti sediakala: "Moga Wan cepat sembuh dan dipermudahkan urusan... doakan yang baik-baik semuanya," ujarnya.

Klik untuk gambar besar

Sementara itu, Chot yang juga anggota XOXO ketika dihubungi memberitahu, Wan kini berada dalam keadaan stabil di hospital. Menurut Chot, punca kemalangan adalah disebabkan Wan yang menunggang motorsikal terlanggar besi yang jatuh dari lori. Tambah Chot lagi, Wan sudah menjalani imbasan x-ray dan keputusannya akan diketahui pada hari ini.

"Alhamdulillah, Wan berada dalam keadaan stabil dan esok (hari ini) keputusan x-ray keluar dan kesan koyak di dahi juga mungkin akan dijahit. Selain koyak di dahi Wan bengkak pada bahagian muka serta mengalami luka kecil pada kaki dan tangan. Terima kasih kepada yang mendoakan kesihatan sahabat saya," jelasnya.

Wan dimasukkan ke Hospital KPJ Tawakal, Kuala Lumpur. Chot turut berkongsi mengenai kejadian yang menimpa sahabatnya itu di laman sosial Instagramnya.

www.myartis.com / Sumber & foto: mStar, Astro Gempak, Instagram Chot Xoxo & Amir Raja Lawak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA CADANGAN JENIS KERETA BARU - PENGIKUT SURUH ALIFF SYUKRI BANTU ORANG SUSAH

"Kereta apa yang sesuai untuk saya? Disebabkan kereta Mercedes dah let go.. Saya carilah yang baru untuk naik hutan ke @sugehecoresort. Bermulalah pencarian kereta baru untuk keluarga.

"Korang rasa patut tidak saya beli kereta Toyota Cruise ini," tulis usahawan kosmetik, Datuk Seri Aliff Syukri Kamarzaman memuat naik video sedang memilih sebuah lagi koleksi kereta mewah.

Bagaimanapun, tindakan Aliff Syukri itu telah mengundang perhatian warganet. Rata-rata pengikut meminta Aliff mengunakan wang tersebut untuk disalurkan kepada orang memerlukan memandangkan negara sedang dilanda pandemik COVID-19.

Malah, ada segelintir yang menegur agar Aliff lebih sensitif dengan situasi sekarang. Menerusi rakaman video, pelantun lagu 'Bobo Di Mana' itu meluahkan hasrat untuk membeli kereta baru bagi menggantikan Mercedes yang sudah dijual di laman Instagram miliknya.

Klik untuk gambar besar

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PESERTA GV3 SAMA DENGAN SENARAI BOCOR

Umum pasti telah tahu bagaimana senarai peserta Gegar Vaganza 3 yang dijadualkan berlangsung pada 16 Oktober depan di Auditorium Majlis Bandaraya Shah Alam (MBSA) bocor baru-baru ini di laman sosial.

Meskipun awalnya pihak Astro menafikan senarai tersebut, namun semalam ia akhirnya diumumkan kepada media dan ternyata senarai terkini itu sama dengan senarai yang dibocorkan.

Untuk makluman, artis yang terpilih pada musim ketiga ialah Ameng Spring, G-Mie Screen, Razis Ismail, Rem, Shidi Data, Zarul Umbrella, Siti Sarah, Intan Sarafina, Zur Eda, Azharina, Elly Mazlein dan Nora.

Sementara pengarah Muziknya ialah Datuk Ramli MS. Penyanyi berpengalaman, Datuk Khadijah Ibrahim, masih kekal sebagai pengkritik tetap.

Nabil Ahmad dan Jihan pula terus menggalas tanggungjawab sebagai pengacara dikonsert pertama yang akan disiarkan secara langsung menerusi saluran Astro Ria dan Ria HD.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - PERNIARGAAN BUBBLEBEE SHUIB TERIMA ANUGERAH ANTARABANGSA

"Alhamdulillah Syukur... Made For The World Excellence Award 2021 Anugerah Antarabangsa. Bubblebee di Anugerah kan LIFESTYLE BEVERAGE BRAND OF THE YEAR. Tahniah Team BubbleBee!!! We make It!!!! Long way to go!!! Syukur Alhamdulillah @bubblebeemalaysia_hq @sheikhparadon.

"#BubbleBeeMalaysia #BubbleBeeInternational #Award," demikianlah tulis pelawak dan usahawan Shuib Sepahtu yang baru-baru ini berkongsi berita gembira apabila perniagaan minumannya, Bubblebee diiktiraf sebagai Lifestyle Beverage Brand Of The Year dalam majlis berprestij Made For The World Excellence Awards 2021 dan .

Selain meluahkan rasa syukur, Shuib atau nama sebenarnya Shahmira Muhamad turut memuat naik beberapa foto dirinya bersama rakan kongsi Bubblebee, menerima sijil dan trofi anugerah tersebut.

Perkongsian Shuib itu mendapat pelbagai reaksi rakan artis dan peminat yang tidak melepaskan peluang mengucapkan tahniah diatas kejayaannya itu. Malah, ada yang mengatakan jika isteri tercinta Allahyarham Siti Sarah masih ada pasti dia bangga dengan pencapaian suaminya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - FAZURA DENGAN KERETA RM1 JUTA

Sekeping gambar menarik Fazura yang bergaya dengan kereta baru Maserati GranTurismo. Mungkinkah kereta ini merupakan hadiah hari lahir daripada sidia? Kerana menurut segelintir pihak, kereta ini amat mahal harganya hingga mencecah  lebih satu juta ringgit. Allahualam...

Kalau benar bagai didakwa (hadiah), Fazura bolehlah dikira amat beruntung kerana mampu hidup mewah dalam usia muda. Bayangkan, kasut yang dipakai oleh Fazura sahaja dikatakan berharga kira-kira RM3,000!

Klik untuk imej besar...

Namun kenyataannya... kereta tersebut sebenarnya hanya digunakan sementara oleh Fazura untuk penggambaran filem berjudul 'Kami Histeria'. Dan kasut mahal itu juga kemungkinan barangan 'sementara' yang harus dipakai olehnya untuk filem tersebut. Heh..!


SETELAH 4 TAHUN KAHWIN, SITI ELIZAD RANCANG BUAT IVF UNTUK HAMIL

"Saya dah tak lalukan apa-apa rutin rawatan kecantikan kira-kira sejak setahun lalu. Sebabnya bimbang ia boleh mengganggu usaha.

"Namun jujurnya saya baru saja terfikir untuk melakukan kaedah IVF, cuma saya lebih selesa untuk bertanya pakar terlebih dulu sebelum melakukan kaedah tersebut.

"Akan tetapi, saya jarang untuk kongsi apa yang kami cuba usahakan sebabnya takkanlah saya nak cerita dari A hingga Z. Sebenarnya tiap tahun saya cuba tetapi saya sangat terbuka untuk bercerita kalau ada yang tanya.

"Tak kisah untuk berkongsi kerana saya ibaratnya mewakili wanita di luar yang senasib positif dan tak sedih," ujar Siti Elizad Sharifuddin dipetik sebagai berkata mengenai usahanya menimang cahaya mata.

"Saya pun pergi berurut juga. Semua tempat yang ada tawarkan perkhidmatan sedemikian, saya cuba untuk pergi. Cuma sekarang saya dapatkan nasihat doktor. Perlu bermula dari bawah dan dia ada saran untuk mendapatkan ubat kesuburan terlebih dulu.

"Tapi kalau saya buat (IVF), saya akan kongsikan pada semua. Saya akan bagi tahu sebab saya nak wanita yang sama kisahnya dengan saya dapat manfaat dan informasi. Begitu juga dari segi harganya," tambahnya yang telah mendirikan rumah tangga dengan duda dua anak, Shamsul Baharin Rahman sejak 11 Januari 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKANLAH BERNIAT UNTUK MERENDAHKAN..." - JELAS PU RIZ BILA SAGUHATI SPM JADI ISU

Menerusi satu entri di laman Instagram, pendakwah PU Riz atau nama sebenarnya Muhammad Haris Mohd Ismail tampil memberi penjelasan berhubung sesetengah individu yang mempersoalkan tindakannya memberi hadiah saguhati berupa wang tunai RM300 kepada pelajar yang memperoleh keputusan 5A untuk Sijil Pelajaran Malaysia (SPM) baru-baru ini.

Jelas suami kepada selebriti terkenal Noor Neelofa, dia tiada niat untuk merendahkan pelajar yang mendapat keputusan kurang memberansangkan. Tambahnya lagi, pemberian wang ganjaran itu hanyalah usaha yang kecil kerana ada di antara penerima hadiah tersebut benar-benar memerlukan bantuan dari segi kewangan kerana masalah peribadi dan keluarga masing-masing.

"Kau bagi RM300 je buat apa?" Pertamannya, saya nak klarifikasi di sini tujuan saya beri saguhati ini bukanlah berniat untuk merendahkan pihak yang kurang keputusannya dalam SPM.

Klik untuk gambar besar

"Tujuannya adalah untuk pembakar semangat agar terus dan terus lagi berjaya.. Ye betul ini hanya usaha yang kecil. Tapi ada di kalangan pelajar yg saya pilih memang betul betul memerlukan.

"Ada yang dari kampung mak ayah tak sihat, ada yang kurang upaya dan bermacam lagi cerita yang sadis... kegembiran manusia apabila dibantu manusia yang lain.. خير الناس انفعهم لناس Sebaik baik manusia adalah mereka yang beri manfaat pda manusia yang lain.

"Ini antara yang saya mampu. Saya bantu. Inn sha Allah ada peluang saya bantu lagi dengan izin Allah SWT mudah. Tahniah kepada semua pelajar SPM. Walau berapa pun keputusan anda. Kejayaan bukan bergantung kepada hanya kepada SPM," jelas PU Riz.

Dalam hantaran tersebut, Haris juga sempat menitipkan pesanan buat bakal pelajar yang akan menduduki SPM agar sentiasa melakukan amalan baik seperti bersedekah dan menjaga hubungan baik dengan ibu bapa. Haris juga berkata bahawa dia akan terus memberi bantuan sedemikian rupa jika diizinkan Allah S.W.T pada masa akan datang.

"Yang bakal menduduki peperiksaan pada tahun ini do your very best! Baikkan hubungan dengan Mak ayah. Sentiasa sedkah walaupun kalian pelajar. Banyakkan amalan sembunyi kita dengan Allah (jangan pamerkan). Inn sha Allah suatu hari nnti kejayaan yang besar akan kalian perolehi inn sha Allah..," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOO WINCCI BERJAYA 'PUASA' 28 HARI

Meskipun pernah dikecam oleh segelintir pihak kerana 'berpuasa', namun bekas ratu cantik Miss World 2008, Soo Wincci tetap berpuasa selama 28 hari pada ramadhan tahun ini. Alasannya, dia adalah rakyat Malaysia dan mahu sama-sama merasai apa yang dirasai oleh umat Islam keseluruhannya.

"Saya gembira kerana ada peminat berbangsa Cina yang sama-sama berpuasa dengan saya. Pengurus saya pun ikut sama berpuasa. Kalau boleh tiap-tiap tahun saya nak berpuasa," ujarnya dipetik sebagai berkata baru-baru ini.

Tahniah Soo Wincci... moga satu hari nanti terbuka pula hati beliau untuk memeluk Islam. Mana tahukan?


"SAYA INI DEGIL ORANGNYA... WALAUPUN SUDAH DILARANG, TETAP PAKAI" - KILAFAIRY

"Saya buat dan pakai apa yang saya suka. Orang ingin kritik, silakan kerana tidak memberi kesan kepada saya. Lagi mereka kutuk, lagi meningkat motivasi saya untuk membuktikan tetap boleh berjaya dan masih berada di tempat sekarang. Keluarga dan teman-teman rapat kenal siapa saya. Asalkan ibu bapa saya tidak terganggu, saya okey sahaja.

"Namun kalau fesyen yang melampau, mereka ada juga tegur dan saya akan tunduk terhadap nasihat mereka. Kadang-kadang saya merujuk kepada ibu bapa dalam soal pemakaian, tetapi biasalah saya ini degil orangnya, walaupun sudah dilarang, tetap pakai. Saya tidak pernah mengendahkan komen netizen malah saya tidak pernah membaca komen mereka.

"Saya berbuat begini kerana tidak mahu sesuatu isu itu terus diperkatakan. Apabila saya mengambil langkah untuk tidak komen lebih-lebih, lama-kelamaan mereka akan diam," getus pelakon dan penyanyi KilaFairy yang bertegas ibu bapanya dan keluarga tahu apa dipakai dan dilakukannya.

Tidak mudah melatah dengan pandangan umum biarpun imejnya sering dipertikai, Kilafairy, 27, akur sudah terbiasa dengan perhatian warganet yang gemar mempertikai penampilannya dan tidak menganggap semua itu sebagai tekanan. Dia juga tidak melatah setiap kali menerima komen pedas mereka yang membenci penampilan beraninya kerana baginya, penilaian setiap individu tidak sama.

Klik untuk gambar besar

Sekali lagi dikecam apabila baru-baru ini menyarung persalinan ketat bermotif ular, pemilik nama lengkap Syakila Nisa Jahangir Khan itu berkata, pengalaman ibunya, penyanyi Rohana Jalil yang terlebih dahulu makan garam dalam dunia seni turut membantunya lebih kebal menangani pandangan orang.

"Bagi saya, seksi itu subjektif. Jika ada komen panas yang menyakitkan hati, saya abaikan sahaja kerana tidak mahu ia memberi kesan kepada diri. Saya tidak mudah melatah, malah tidak akan menutup ruangan komen di Instagram hanya kerana takut dengan pandangan orang. Apa juga yang saya buat, pasti ada yang tidak kena pada mata segelintir pengikut.

"Ibu sangat kuat dan kental, malah saya mewarisi sifat serta keberanian itu daripadanya. Selalu dia ingatkan saya supaya bersedia dari segi mental dan emosi. Prinsip itu juga membuatkan saya tidak mudah melatah setiap kali menerima kritikan. Biarpun ada yang memandang negatif, hidup perlu diteruskan," katanya.

www.myartis.com / Sumber & foto: Kosmo, Berita Harian & Instagram Kilafairy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES VIDEO ZAMANI - ANGGOTA POLIS YANG RAKAM DIKENAL PASTI

Sudah dikenal pasti!

Demikian kata Ketua Polis Selangor, Datuk Abdul Samah Mat mengenai penyebaran video bekas vokalis kumpulan Slam, Zamani atau nama sebenarnya, Zamani Ibrahim, 43, yang ditahan atas kesalahan dadah.

Sehubungan itu, siasatan sedang dijalankan di bawah Seksyen 233 Akta Komunikasi dan Multimedia 1998.

"Siasatan akan dilengkapkan secepat mungkin seterusnya dikemukakan kepada Timbalan Pendakwa Raya untuk tindakan selanjutnya.

"Di samping itu, polis juga masih meneruskan siasatan untuk mengenal pasti pegawai dan anggota lain yang terlibat sama dalam menyebarkan video berkenaan," ujarnya dipetik melalui Utusan Malaysia.

Tambah Abdul Samah, siasatan dalaman dari segi salah laku dan pematuhan prosedur operasi standard (SOP) juga sedang dijalankan oleh Jabatan Integriti dan Pematuhan Standard (JIPS), Ibu Pejabat Polis Kontinjen Selangor.

Terdahulu, Ketua Polis Negara, Tan Sri Khalid Abu Bakar menerusi laman Twitter miliknya turut menyatakan tindakan tegas akan diambil terhadap individu yang merakam dan memuat naik video tersebut.

"@PDRMsia akan siasat dan ambil tindakan tegas terhadap orang yang merakam dan muat naik video Zamani nyanyi semasa bergari," tulisnya.

Ketua Polis Selangor, Datuk Abdul Samah Mat

Untuk rekod, video pendek berdurasi 1.22 minit yang memaparkan Zamani sedang menyanyikan lagu popularnya, Gerimis Mengundang dalam keadaan tangan bergari mendapat kecaman masyarakat selepas video tersebut tersebar dan menjadi viral di laman-laman sosial.

Zamani awalnya ditahan bersama seorang rakan wanitanya kerana disyaki memiliki dadah jenis heroin seberat 1.2 gram dalam satu serbuan di Taman Keramat.

Dalam pada itu, pengurus kepada Zamani iaitu Johan Aziz berkata, beliau akan mengambil tindakan terhadap pihak yang bertanggungajwab menyebarkan video tersebut.

Klik gambar untuk size besar

"Penyebaran video itu benar-benar mengaibkan Zamani, ditambah pula penahanannya akibat penyalahgunaan dadah.

"Saya tidak tidur malam selepas melihat rakaman video itu dan saya akan bertindak terhadap pihak berkenaan agar perkara yang sama tidak akan terjadi.

"Mustahil video itu dirakam oleh orang awam kerana seseorang suspek yang ditahan polis perlu dibawa ke lokap untuk proses siasatan dan ia tentulah di bawah pengawasan anggota keselamatan.

"Semasa saya berjumpa dengan Zamani semalam (Rabu) dia tidak menceritakan mengenai rakaman itu sebaliknya dia meminta saya sampaikan kepada peminat, dia memohon maaf atas perbuatannya," katanya kepada mStar Online semalam.

Datuk Freddie Fernandez

Selain Johan, pihak yang turut meluahkan rasa kesal mengenai isu ini ialah Presiden Persatuan Karyawan Malaysia (Karyawan) Datuk Freddie Fernandez.

"Video itu benar-benar menghina Zamani dan pihak keselamatan seharusnya menunjukkan contoh yang baik dalam menjaga suspek yang ditahan.

"Saya sudah melihat video itu dan saya benar-benar kesal dengan apa yang telah berlaku," ujarnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SYAMEL BERSYUKUR HASRAT ARWAH IBU MAHU KELUARGA URUSKAN JENAZAHNYA TERCAPAI

"Selepas urusan mandi dan kafan dilakukan di hospital, jenazah umi dibawa ke surau berdekatan di kawasan kediaman untuk mendirikan solat jenazah. Kemudian dibawa ke Tanah Perkuburan Islam Alam Damai, di sini dan selamat dikebumikan pada jam 11 pagi tadi. Alhamdulillah rezeki perjalanan umi dipermudahkan.

"Semua proses berlangsung dengan cepat termasuk hasrat untuk semua keluarga uruskan jenazahnya tercapai," kata penyanyi Syamel yang meluahkan rasa syukur apabila hasrat arwah ibu tercinta, Wan Faaizah Karim, 55, yang mahukan ahli keluarga menguruskan jenazahnya tercapai.

Syamel atau nama sebenarnya Syameel Aqmal Mohd Fodzly berkata, dia berkesempatan memandikan dan mengkafankan jenazah ibunya yang menghembuskan nafas terakhir jam 10.09 malam tadi.

Menurut Syamel, dia mengakui sedikit terkilan apabila tidak dapat bercakap dengan Allahyarham ibunya yang terpaksa ditidurkan berikutan masalah kekurangan oksigen dalam badan di sebuah pusat perubatan di ibu negara sejak hampir sebulan lalu.

Klik untuk gambar besar

Syamel yang juga anak sulung daripada tiga beradik berkata, ibunya seorang yang meriah dengan pesanan dan berharap segala peringatan baik yang disampaikan menjadi bekalan untuk dirinya.

"Melihat keadaan orang yang kita sayang ditidurkan hampir sebulan dan menerima rawatan di hospital selama dua bulan sememangnya perasaan itu sukar untuk saya ungkapkan. Sudah tentu saya sedih kerana tak dapat bercakap dengannya. Walaupun ada terdetik rasa terkilan, tapi selepas memikirkan segala kasih sayang yang dicurahkan dan tanggungjawab yang saya berikan sebagai seorang anak, saya reda dan kuat.

"Malah, ketika hayatnya saya juga rasa tidak pernah menyakitinya dan apabila mengenangkan segala kebahagiaan yang kami lalui bersama, saya rasa terubat. Saya reda dengan pemergian umi. Kita hanya mampu ikhtiar dan usaha namun semuanya sudah ditetapkan apabila umi menghembuskan nafas terakhir semalam," tuturnya.

"Umi saya ini penuh dengan pesanan. Kalau sesiapa yang mengenali dia pun memang tahu dia meriah dengan pesanan. Inikan pula untuk anak-anak dia sendiri. Pesanan yang selalu dia sampaikan tak lain tak bukan adalah peringatan untuk kita menuju ke syurga. Segala-gala yang baik seperti solat, amalan zikir, buat perkara baik itu antara peringatan yang tidak akan pernah lekang daripada bibirnya.

"Apabila kita buat setiap apa yang dia ajar, kita akan terkenangkan dia dan hampir keseluruhan yang saya buat ada kena mengena dengan arwah dan berharap ada bahagian yang baik buat dia di sana," katanya. Semalam, suami kepada penyanyi Ernie Zakri itu berkongsi khabar duka apabila ibunya menghembuskan nafas terakhir pada jam 10.09 malam selepas terpaksa ditidurkan berikutan masalah kekurangan oksigen dalam badan.

Terdahulu, Allahyarham dirawat di sebuah pusat perubatan di ibu negara hampir sebulan lalu. Syamel menafikan ibunya dijangkiti Covid-19 dan tidak pernah mengalami masalah kesihatan serius, malah tidak pernah dimasukkan ke hospital sepanjang hayatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ARIFF BAHRAN PULA DITEGUR NETIZEN CAMPAK DUIT, 'JANGKIT' PERANGAI IQBAL

"Memang untuk content je sebab lepas shoot duit palsu tu bersepah kat lantai studio. Saya kutip dan kacau mereka... sekadar nak bergurau semata-mata," itulah kata penyanyi Ariff Bahran apabila dia pula dilabel bersifat riyak dan tidak bersyukur dengan rezeki yang ada selepas aksinya mencampak duit ke lantai.

Meskipun hanya bergurau, Bahran atau nama sebenar Muhammad Ariff Bahran Ahmad Azhari, 23, ditegur netizen supaya tidak menjadikan wang ringgit sebagai bahan kandungan media sosial demi meraih publisiti.

Penyanyi lagu 'Kata Akhirmu' ini yang enggan membiarkan netizen terus menghukumnya itu tampil menjelaskan tentang video yang dimuat naik Beby Acha di Instastory.

Tambah Bahran, dia sekadar bergurau dengan Beby Acha dan Iqbal tanpa sebarang niat untuk menunjuk-nunjuk dan tidak menyangka video tersebut menjadi perbualan netizen hingga ada yang salah sangka kononnya mereka memijak duit sebenar.

Klik untuk gambar besar

"Semalam saya ke studio sebab nak siapkan beberapa projek, nak siapkan lagu. Kebetulan ketika itu pula ada talent baru Iqbal dan Beby Acha tengah buat content, jadi saya selit la sekali. Ada duit kat situ, tapi semua tu duit prop warna je sama... bukan duit betul.

"Saya minta maaf jika ia menggores hati ramai pihak. Kalau itu duit betul saya sendiri akan cakap kepada mereka perbuatan itu tidak betul. Saya tak perasan. Itu hanya kertas biasa yang dicetak seperti duit," jelasnya lagi.

Selain video yang dikongsikan Beby Acha, Bahran sendiri turut memuat naik video di TikTok memperlihatkan usahawan yang baharu melancarkan single pertama, Ahmad Iqbal Zulkefli.

Lebih mengundang kemarahan ramai, menerusi video tersebut Iqbal yang kerap dihimpit kontroversi dilihat sedang memijak kepingan wang kertas di atas lantai.

Sebelum ini, isu mencampak wang kertas mengundang kemarahan ramai selepas mStar menerusi segmen Bizibody menyiarkan tindakan Iqbal melakukan perbuatan berkenaan.

Ia dilakukan bagi menunjukkan kemewahan selepas status kewangannya dipertikai gara-gara menaruh perasaan untuk memperisterikan jutawan kosmetik, Datuk Seri Vida.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 TAHUN MENJANDA - RAMAI CUBA NASIB 'MENGURAT' SARI YANTI

"Didekati dengan tujuan tertentu tidak ada dan setakat ini tiada pula ada yang mencuba sampai melamar untuk berkahwin.

"Tetapi usik-usik itu adalah dan saya tidak anggap ia serius pun kerana ia hanya gurauan.

"Saya pun kadang-kadang balas juga gurauan mereka itu kerana kami saling mengenali dan tidak mahu dituduh sebagai sombong pula sampai tidak boleh bergurau," demikian kata pelakon Sari Yanti bagi menyangkal dakwaan kononnya beberapa selebriti cuba menguratnya.

 Untuk info, sudah hampir dua tahun Sari Yanti bergelar janda setelah dia
 bercerai dengan Mohd Edy Casmadi Che Hussin pada 11 Disember 2014.

Tambah pelakon itu, dia hanya menganggap semua itu sekadar gurauan teman artis lelaki yang rapat dengannya. Nmun begitu, dia tidak pernah menutup pintu hatinya untuk berkahwin semula.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Saya dah pernah melalui alam perkahwinan dan mempunyai dua orang anak, jadi soal kahwin semula tidak terlalu menjadi fokus saya.

"Tetapi tidak sampai saya menutup hati untuk kahwin lain cuma belum bertemu dengan yang berkenan di hati," ujarnya yang mempunyai dua cahaya mata iaitu Barr Al Aly, 6, dan Basit Al Haq, 4 tahun.

Sumber: Mstar - Foto: Sari IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"HUJUNG TAHUN MUNGKIN MASA SESUAI KAMI MULAKAN USAHA..." - FAZURA IDAM ANAK LELAKI, KEMBAR TAK SEIRAS

"Memang kami sedang merancang untuk mendapatkan cahaya mata kedua. Fatima pun dah nak masuk dua tahun dan dia selalu menonton video yang berkaitan dengan bayi. Jadi, saya tahu dia sangat sukakan bayi. Insya-Allah, sekarang saya masih lagi sibuk dengan urusan kerja.

"Jadi, penghujung tahun ini mungkin masa yang sesuai untuk kami mulakan usaha," itulah ujar pelakon Nur Fazura yang berkongsi mengenai perancangannya untuk menambah bilangan cahaya mata dalam rumah tangganya bersama suami yang juga pelakon, Fattah Amin.

Fazura ketika ditemui berkata, anaknya iaitu Nur Fatima Aisya juga kerap kali menunjukkan reaksi suka apabila menonton video berkaitan dengan bayi. Pada masa sama, dia juga mengakui berdoa agar dikurniakan tiga cahaya mata.

Klik untuk gambar besar

"Insya-Allah, kalau ada rezeki, saya nak anak lelaki. Tapi, pada masa sama, saya juga memohon dan berdoa semoga ada bayi nombor tiga pula sebab saya nak tiga anak. Kalau kembar, saya lebih suka kalau mereka memiliki rupa paras yang berbeza dan bukan kembar seiras," katanya.

Untuk makluman, Fazura dan Fattah berkahwin pada 27 November 2017 dan dikurniakan cahaya mata pertama pada 2 Oktober 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA CERITA SEMUA A SAMPAI Z..." - CHACHA MAEMBONG SUDAH BERI KETERANGAN & KERJASAMA PENUH

Kerana tidak tahan dengan komen keterlaluan dan fitnah di media sosial selepas dikatakan terbabit dengan sindiket pelacuran kelas atasan dan aktiviti Macau Scam, pelakon Chacha Maembong telah membuat laporan polis pada 20 Oktober lalu.

Chacha atau nama sebenarnya Siti Aisyah Ismail, 24, yang membuat laporan di Balai Polis Seremban itu berkata, dia sudah dipanggil pegawai penyiasat dan sudah memberi kerjasama penuh.

"Laporan dibuat sebab ramai yang terlalu melampau. Apabila melampau ia memberi kesan kepada perniagaan dan siap nak suruh boikot. Kononnya saya guna duit haram. Jadi, perkara ini beri kesan kepada kerja dan perniagaan. Tersekat rezeki. Apabila tersekat, saya kena buat laporan sebab ia adalah fitnah. Kalau fitnah, saya buat tak tahu, lagilah menjejaskan nama dalam industri hiburan.

"Pegawai penyiasat pun sudah panggil untuk bantu siasatan. Saya cerita semua A sampai Z dan saya tidak terbabit dalam sindiket pelacuran kelas atasan. Saya juga tidak dipanggil SPRM (Suruhanjaya Pencegahan Rasuah Malaysia) berhubung kes Macam Scam.

Klik untuk gambar besar

"Memang tak ada. Saya tak tahu kenapa ia dikaitkan dengan saya. Cuma saya fikir, mungkin disebabkan gambar lama yang disebarkan itu saya dikaitkan sekali lagi. Sedangkan ia tak ada kena mengena pun.

"Netizen memang suka cari balik gambar lama dan tularkan semula. Jadi, saya cakap kepada peguam memang saya tak ada kena mengena. Saya cuma berkawan dengan individu bernama Datin Alia itu, tidak ada lebih dari itu," katanya.

Chacha berkata, dia tidak tahu apa kesalahannya tetapi tiba-tiba dikaitkan dengan isu itu: "Selama ini saya buat baik saja dan sudah tinggalkan dunia lama. Saya nak fokus kerja dan cari duit saja sebab kita tak tahu sampai bila orang nak panggil kita berlakon.

"Selagi orang nak, saya buat. Jadi, apabila keluar cerita begini, terkilanlah sebab orang masih nampak kejahatan saya berbanding kebaikan. Jadi, perkara ini saya reda dan anggap ujian dalam pada saya nak membina nama semula," tuturnya.

Chacha berkata, keluarga menyokongnya kerana mereka tahu dia tak buat kerja itu dan meminta dia tidak melayan komen melampau warganet itu.

"Mereka cakap mulut orang tak boleh tutup. Sama ada kuat untuk hadapi atau tak. Cuma diakui masa mula-mula kena memang tak kuat," ujarnya.

www.myartis.com / Sumber & foto: Harian Metro & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAMAI NAK KAHWIN PENDAKWAH... NAMPAK JE ALIM TAPI HALIMUNAN" - JOY REVFA

"Baguslah ramai yang terbuka hati nak kahwin dengan pendakwah. Jadi trending pula yang berebut-rebut nak jadikan calon suami. Tapi bagi Joy... serik kot. Nampak je alim tapi HALIMunan," tulis usahawan kosmetik, Joy Revfa menerusi satu perkongsian di Facebook.

Joy atau nama sebenarnya Siti Arifah Mohd Amin memuat naik pandangannya meluahkan rasa kagum apabila semakin ramai yang terbuka untuk berkahwin dengn golongan pendakwah.

Joy berkata seperti sudah menjadi trend ramai yang memilih golongan berkenaan untuk dijadikan sebagai suami. Namun, Joy berkata tidak baginya kerana sudah serik.

Klik untuk gambar besar

Namun, ada segelintir pihak kurang senang dengan perkongsiannya itu seolah menyindir seseorang. Bagaimanapun, Joy menjelaskan perkongsiannya itu tiada kena mengena dengan sesiapa.

"Peliknya.. status joy tadi tak ada kena mengena pun dengan suami akak masing-masing.. tak ada kena mengena dengan bekas husband (rasanya dia penyanyi bukan pendakwah) atau tak ada kena mengena pun dengan PU Riz.

"Joy tuju pada pendakwah tapi bersifat tak senonoh. Dah tahu diri tu "ustaz" tapi minta gambar pakai baju tidur dan nak gambar yang bukan-bukan dari whatsapp Joy ni. Pukul isteri sampai lebam, girlfriend bertukar-tukar," tuturnya.

Jelasnya, hanya wanita yang pernah terkena dengan golongan sedemikian sahaja yang memahami kenyatannya itu. Joy turut meminta wanita di luar sana agar menjaga suami masing-masing bimbang akan terkena perkara yang sama.

"Wanita yang pernah terkena dengan spesis macam ni yang faham dengan statement Joy tu. Yang tak paham tu mungkin korang tak pernah terkena. Jadi, jaga suami tu baik-baik, garang sikit tak apa supaya tak jadi macam ustaz Hamadi," ujarnya.

www.myartis.com / Sumber & foto: Rotikaya & Instagram Joy Revfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA KASIH JIWA BAIK..!! - WAN ASLAM

“Terima Kasih Jiwa Baik,” Ibu Bapa Bayi Naail Luah Penghargaan
Wan Aslam Zakaria dan isterinya, Raihan Amin terharu dan mengucapkan terima kasih kepada orang ramai yang terlibat dalam  sumbangan untuk anak mereka.

Beliau berkata demikian dalam satu perkongsian video hari ini selepas berjaya mengumpulkan dana RM9 juta kepada anaknya, Wan Muhammad Naail Wan Aslam, 10 bulan, yang menghidap penyakit jarang jumpa, Spinal Muscular Athropy (SMA) Type 1.

“Tujuan kami buat video pada hari ini adalah untuk luahkan rasa terima kasih kepada semua yang membantu kami sepanjang kempen Naail ini daripada awal sehingga akhir.

“Terutamanya saya tujukan kepada Misi Rakyat dan juga pihak SMA Malaysia dalam membantu kami menjayakan sumbangan dana untuk Naail.. Alhamdulillah,” ujarnya.

Jelas Wan, mereka sangat menghargai jasa dan pengorbanan yang dilakukan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHEILA RUSLY HARAP SOLEKAN WATAK TUA TAK JADI ISU

'Bukan Manusia Biasa' bakal disiarkan di TV3 tidak lama lagi, penerbit dan pelakon, Sheila Rusly mengharapkan watak terbarunya dalam drama tersebut tidak dijadikan isu hanya kerana dia disolek menjadi tua. Dalam drama terbaru terbitan JS Pictures Sdn Bhd itu, produksi terbabit turut melakukan solekan kesan khas ke atas wajah Sheila supaya kelihatan benar-benar tua.

Sebelum ini Pengerusi Perbadanan Kemajuan Filem Nasional Malaysia (FINAS), Datuk Hans Isaac melarang pelakon muda mengenakan solekan watak orang tua mulai 1 Januari 2020 dan kenyataan itu tegasnya datang daripada pihak stesen televisyen sendiri.

Katanya, syarat itu dikeluarkan kerana mahu memberi ruang kepada pelakon veteran supaya dapat meneruskan kerjaya seni mereka. Sewaktu dihubungi hari ini, Sheila berkata, watak wanita tua yang dijayakan itu sudah pun dipersetujui pihak stesen televisyen sebelum kenyataan Pengerusi FINAS itu dikeluarkan.

"Kalau ada pihak yang mahu menjadikan watak saya jayakan itu sebagai satu isu, mereka boleh bertanya sendiri kepada pihak stesen televisyen. Kita berbincang dan mendapat kata putus untuk projek drama terbaru ini pada September lalu.

Klik untuk gambar besar

"Saya menjalani proses melakukan ‘mold’ untuk kulit wajah tua pada 3 Oktober lalu. Bukankah syarat itu khusus untuk pelakon muda yang memegang watak orang tua? Saya pun tidaklah muda sangat, usia sudah mahu mencecah 50-an," katanya.

Katanya, secara kebetulan sewaktu isu itu hangat diperkatakan, produksinya juga sedang melaksanakan kerja pra-produksi: "Sebelum nak jadikan watak yang saya jayakan itu sebagai isu, nasihat saya lihat kontrak terlebih dulu dan senarai pelakon yang diluluskan pihak stesen televisyen.

"Setiap produksi akan melakukan kerja pra-produksi dua bulan sebelum penggambaran dijalankan dan drama Bukan Manusia Biasa mula menjalani penggambaran November lalu," tuturnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA HAIRUL GIGIH MANTAPKAN BAHASA INGGERIS, IMPI BERLAKON DI PERINGKAT ANTARABANGSA

"Setiap perkara yang kita lakukan kena perbaiki daripada kesilapan. Misalnya dalam filem-filem yang dilakukan pun, saya sentiasa perbaiki dari segi lakonan. Kalau kata nak ke luar, Insya-Allah ada beberapa tawaran yang belum rasmi dan belum boleh kongsi. Baru tahun lalu, saya ada ambil guru bahasa Inggeris.

"Saya juga ada ke London baru-baru ini dan berjumpa kawan-kawan antarabangsa yang tak cakap Melayu. Pengalaman dan perkara yang kurang pada saya, saya perbaiki," ujar pelakon Hairul Azreen berkata dia tidak pernah berhenti untuk memperbaiki penguasaan bahasa Inggeris sebagai persediaan menerima tawaran berlakon di peringkat antarabangsa.

Kata Hairul lagi, demi meningkatkan lagi keyakinan berkomunikasi dalam bahasa Inggeris dia turut mengupah seorang guru untuk mengajarnya. Difahamkan, Hairul kini sedang mempromosi filem 'The Assistant' arahan Adrian Teh yang akan ditayangkan 10 Mac depan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAUN PENGANTIN MIRA FILZAH TERIMA PUJIAN - PEREKA DEDAH AMBIL MASA 500 JAM SIAPKAN

Majlis resepsi pertama pelakon Mira Filzah bersama suami, Wan Emir Astar di Le Meridien, Putrajaya telah pun berlangsung penuh meriah semalam. Majlis sebelah pengantin perempuan bertemakan galaksi itu ternyata membuatkan ramai terpesona.

Ramai yang memuji keindahan pelamin pasangan itu yang semangnya cukup cantik dan memukau. Namun, lebih mencuri perhatian adalah gaun yang digayakan Mira Filzah. Malah, ramai memuji meskipun tampil simple tanpa mahkota mahupun bunga di tangan, Mira tetap tampil menawan.

Difahamkan, rekaan baju resepsi Mira Filzah direka khas oleh pereka fesyen terkenal, Fiziwoo. Menerusi perkongsian di Instagram, gaun pengantin itu mengambil masa 500 jam untuk disiapkan. Menariknya, ia diinspirasikan dari Arabesque Motifs yang merupakan sebuah elemen asas seni Islam.

Bentuk hiasan itu terdiri daripada hiasan permukaan berdasarkan corak linier berirama menggulung dan menjalin dedaunan, sulur atau garis polos. Melihat di ruangan komen pereka fesyen itu, ramai yang memuji kecantikan busana tersebut dan merupakan gaun yang sempurna untuk perkahwinan.

Klik untuk gambar besar

www.myartis.com / Sumber & foto: Rotikaya & Instagram @fiziwoo & #emiramirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO BOGEL - ATIKAH SUHAIME NAFI ITU DIRINYA

Itu bukan saya!

Demikian kata pelakon Atikah Suhaime, 25, apabila ditanya mengenai penyebaran foto bogel dua orang pelakon, seorang yang dikaitkan dalam foto tersebut adalah dirinya.

Malah, aktres berusia 25 tahun itu turut mengakui tidak melihat langsung gambar berkenaan, yang turut dikaitkan dengan seorang pelakon lelaki semakin meningkat naik, Idris Khan.

"Saya langsung tidak lihat gambar tersebut. Hanya ibu saya sahaja yang lihat. Ibu menasihatkan saya agar bersabar sahaja," ujarnya ketika ditemui media pada majlis previu filem Volkswagen Kuning semalam.

Pelakon yang popular dengan filem Highland Tower ketika ditemui, kelihatan tenang sepanjang diajukan soalan daripada media berhubung perkara berkenaan yang tersebar di Internet sehari sebelum Hari Raya Aidiladha lalu.

Selain itu, Atikah berkata, dia menyerahkan urusan bagi membuat laporan polis kepada pihak pengurusannya MIG Talent selain mereka mahu menyiasat dalang disebalik penyebaran gambar berkenaan.

SALAH SATU FOTO YANG DIKATAKAN MENYERUPAI ATIKAH SUHAIME & IDRIS KHAN

"Saya tidak boleh cakap banyak cakap tentang perkara ini dan akan menyerahkan kepada syarikat pengurus untuk menyiasatnya," katanya.

Terdahulu, pada tahun lalu, Atikah yang berasal dari Singapura turut dihimpit kontroversi kononnya mempunyai video seks bersama dua pelakon lelaki iaitu Idris Khan dan Ammar Alfian.

Bagaimanapun, Atikah tampil menafikan berita berkenaan dan meminta pihak penyebar khabar angin itu agar menunjukkan bukti.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA MAHU NIKAH 'MUSLIMAH' BUKAN RUHAINIES" - DATUK RED

Semalam dunia hiburan menjadi kecoh seketika apabila video Datuk Red dan Ruhainies bermesra dan keluar bersama tersebar di Internet.

Ramai yang tertanya apakah mereka berdua mempunyai hubungan? Iyalah, di dalam video berkenaan jelas memperlihatkan Datuk Red merangkul pinggang Ruhainies.

Walaubagaimanapun, Ruhanies dalam satu kenyataan mendakwa beliau diperangkap oleh Datuk Red. Ruhainies juga menjelaskan mereka berdua tidak mempunyai sebarang hubungan dan hanya berjumpa atas urusan kerja.

Namun, Datuk Red juga ada memberitahu yang beliau tidak melihat ada kesalahan untuk dia berkahwin bagi kali ketiga dan dia tidak tolak jika ada jodoh dengan Ruhainies dan mengakui beliau tidak dapat menahan daripada bermesra dengan Ruhanies.

Tetapi kali ini berbeza apabila Datuk Red dalam satu kenyataan terbarunya berkata bahawa Ruhainies bukanlah pilihan beliau untuk dijadikan isteri ketiga.

Ini kerana menurut Datuk Red, beliau mahu isteri ketiga adalah seorang yang mempunyai imej wanita muslimah.

"Kalau ada peluang memang saya mahu berkahwin buat kali ketiga. Pilihan saya biarlah seorang yang muslimah. Jadi Ruhainies bukanlah dalam ciri wanita pilihan saya," ujarnya dipetik sebagai berkata.

Pada masa yang sama, Datuk Red juga menafikan dakwaan yang mengatakan beliau adalah dalang disebalik penyebaran video serta gambar mesra berkenaan dan sengaja ingin perangkap Ruhainies.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Jelasnya, mustahil untuk beliau sendiri berbuat demikian memandangkan hanya akan menjatuhkan imejnya sahaja.

"Kalau benar saya buat perkara tersebut dengan niat untuk popular, lebih baik rasanya saya pilih artis yang jauh lebih popular.

"Saya yakin ada pihak yang sengaja mahu menjatuhkan imej saya, dalam masa yang sama kasihan juga kepada Ruhainies dan Adira. Bukan apa sekali gus perkara ini dikaitkan terus dengan mereka," jelasnya.

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HARITH ISKANDER PERSOAL PERANAN ANGGOTA ATM - SHAHROL SHIRO RASA TERSINGGUNG

Baru-baru ini, pelawak Harith Iskander telah mempersoalkan peranan anggota Angkatan Tentera Malaysia (ATM) dalam membantu mangsa banjir dalam satu hantaran di Twitter. Harith mendakwa sepanjang empat hari beliau di kawasan terjejas banjir di Shah Alam, Banting dan Hulu Langat tidak melihat angkatan tentera.

Justeru, beliau mempersoalkan adakah tentera akan hanya turun padang apabila bencana yang sedang melanda negara diisytihar sebagai darurat. Harith seterusnya menulis, kenderaan amfibia tentera adalah sangat berguna dalam menyelamatkan nyawa di Taman Sri Muda.

Kenyataan Harith itu mendapat perhatian pelawak dan pelakon Shahrol Shiro yang melahirkan rasa tersinggung. Menurut Shahrol, beliau sebagai anak kepada bekas tentera tersinggung dengan kenyataan Harith Iskander tidak nampak pasukan ATM turun membantu mangsa banjir.

"Berilah sedikit hormat buat petugas-petugas, anggota-anggota serta semua yang hadir memberi bantuan, bukan mencari siapa yang salah. Jika anda kata tidak nampak ATM turun membantu, saya sertakan gambar mereka yang turut serta dalam menyelamatkan mangsa banjir.

Klik untuk gambar besar

"Terima kasih buat petugas-petugas yang bertungkus lumus siang dan malam membantu. Semoga Allah S W.T merahmati kalian," katanya dalam satu hantaran di media sosial hari ini.

Terdahulu, Shahrol berkata, semua pihak termasuk anggota tentera dan badan bukan kerajaan (NGO) melaksanakan peranan masing-masing walaupun dalam keadaan tekanan.

"Situasi ini bukan masanya kita mencari salah mana-mana pihak. Mana-mana pihak yang sampai awal hulurkanlah bantuan apa yang termampu agar beban yang ditanggung mangsa dapat diringankan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ: "JEBAT TAK AKAN PERNAH DAPAT MAK YANG TERBAIK MACAM NABILA"

Meskipun tidak lagi bergelar suami isteri, namun netizen gembira melihat pelakon Sharnaaz Ahmad dan Noor Nabila yang tetap mengekalkan hubungan baik demi anak mereka, Jebat Jayden Ahmad.

Baru-baru ini, Nabila telah diundang sebagai tetamu menerusi rancangan Wanita Hari Ini (WHI) bagi berkongsi kisah kehidupannya membesarkan anak bersama bekas suami.

Ramai yang tersentuh melihat kematangan masing-masing dalam membesarkan anak tersayang. Lebih tersentuh hati, apabila Sharnaaz memberikan ucapan kepada Nabila bahawa dia adalah ibu yang terbaik buat anak mereka: "Jebat tak akan pernah dapat mak yang terbaik macam Nabila," ujarnya.

Klik untuk gambar besar

Nabila juga sempat menitipkan ucapan terima kasih buat Sharnaaz kerana selama ini tidak pernah satu hari pun mengabaikan anak mereka serta menjadi seorang bapa yang bertanggungjawab.

"Terima kasih kepada Sharnaaz kerana tak pernah ada satu hari yang dia abaikan Jebat Jayden," kata Nabila yang turut mendoakan agar kedua mereka akan mendapat kebahagian bersama walaupun kini sudah tidak sehaluan.

Untuk makluman, kemelut antara Sharnaaz Ahmad dan bekas isterinya, Noor Nabila akhirnya bertemu titik noktah apabila mereka disahkan bercerai secara hakam pada 9 Julai lalu di Mahkamah Tinggi Syariah Kuala Lumpur.

www.myartis.com / Sumber & foto: Rotikaya, Instagram Sharnaaz Ahmad & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR ANAK SERINA REDZUAWAN

Lagi dua keping gambar anak kedua Serina Redzuawan yang comel.

Jom tengok..!

Klik untuk imej besar...


"JANGAN TINDAS KAMI BEGINI" - JALIL HAMID TAK KISAH DISELAR

"Sudah tiga, empat kali saya diaju tawaran dengan bayaran tidak setimpal. Kerja kami kadang kala berbelas jam sehari. Kudrat dan kesungguhan diberi lebih daripada 100 peratus. Kenapa mesti ada diskriminasi terhadap pelakon lama?

"Bukan kita tak boleh bertolak ansur, tetapi fikirlah kami juga cari makan. Mahu ke lokasi perlu isi minyak, bayar tol dan sebagainya. Jangan tindas kami begini.

"Kalau berdiam kita diperkotak-katik, tetapi apabila bersuara kita dicop cerewet. Sampai ada pihak berpakat, jangan ambil pelakon yang berani bersuara. Luahan ini juga buat teman seperjuangan lain yang menerima nasib sama.

Klik untuk gambar besar

"Selepas terbabit dalam sebuah drama sempena hari raya, sampai sekarang saya tidak dapat tawaran berlakon," kata pelakon berkarakter, Jalil Hamid, 61, yang mengakui dia terpaksa bersuara mengenai isu bayaran tidak masuk akal yang diterimanya daripada beberapa syarikat produksi selepas berulang kali berdepan situasi sama.

Jalil memberitahu yang dia bukan tidak bersyukur, mengeluh dan jauh sekali menolak rezeki tetapi terkilan dengan sesetengah syarikat produksi yang memberi bayaran murah kepada pelakon senior sedangkan sanggup berhabis puluhan ribu untuk bakat baru kerana mempunyai jumlah pengikut yang ramai di laman sosial.

Lebih menyedihkan harga tersebut diberikan untuk Jalil sebagai watak utama, sedangkan banyak perbelanjaan perlu ditanggung seperti anak istemewanya yang memakai lampin pakai buang dan tidak mampu menguruskan diri.

Selain itu, Jalil berkata, sebagai ketua keluarga, dia perlu mencari nafkah memandangkan anak bongsunya masih di universiti.

"Selepas terbabit dalam sebuah drama sempena hari raya, sampai sekarang saya tidak dapat tawaran berlakon. Adalah rezeki sikit untuk anak-anak, cuma yang sulung memang memerlukan perbelanjaan agak tinggi.

"Usianya sudah mencecah 33 tahun, namun tidak mampu menguruskan diri sendiri dan perlu memakai lampin pakai buang. Saya tidak sesekali mahu menagih simpati kerana saya masih mampu bekerja. Takkan saya mahu meminta sedekah," tuturnya.

Mengenai segelintir individu yang menyelar luahannya, kata bapa enam cahaya mata itu, terpulang kepada orang luar untuk membuat sebarang komen, namun Jalil berharap, suaranya itu didengar pihak berkaitan termasuk persatuan, stesen TV dan syarikat produksi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUK TAK AKAN AMBIL KESEMPATAN - ISTERI AKUI MESEJ ITU ADA LAMA & BARU, EMOSI TERGANGGU

"Apabila isteri izinkan tu, kena tahu dia betul-betul izin atau macam mana. Kena ambil tahu konteks. Jadi saya tak akan ambil kesempatan, apabila isteri cakap begitu maka saya sendiri kena fikir daripada semua aspek," itulah kata pelawak dan pengacara Shuk Sahar.

Kata pengacara program I Can See Your See Voice Malaysia itu, dia perlu berfikir secara rasional dan mendalam sebelum membuat sebarang keputusan berkaitan rumah tangganya selepas isterinya, Rossalennah Natassyiah Asshaferah memberikan keizinan berkahwin lagi.

Sebelum ini, isteri Shuk mendedahkan mengenai seorang wanita yang berterusan mengganggu rumah tangga mereka sehingga kini. Malah Rossalennah atau Sera mengizinkan suaminya itu untuk berkahwin lain namun dengan syarat supaya menerima dirinya dan juga anak-anak mereka.

Klik untuk gambar besar

Ditanya kenapa wanita itu mengizinkan Shuk berkahwin lain, Sera mengatakan ia bagi mengelak perkara tidak dimahukan berlaku sehingga boleh menjejaskan nama keluarga mereka.

Dalam pada itu, Rossalennah menceritakan bahawa dia bertindak memuat naik pelbagai tangkapan skrin di media sosial miliknya baru-baru ini kerana ternampak mesej di antara wanita dikenali itu dengan suaminya.

"Mesej tu ada yang baru dan lama... lepas tu saya post di media sosial. Masa tu emosi terganggu dan dalam keadaan marah. Saya nampak mesej tu dalam telefon Shuk," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAWAK DITAHAN POLIS, MILIKI GANJA SEBERAT 7.80 GRAM

Kelmarin, selepas menemui ganja seberat 7.50 gram dan alat untuk menghisap ganja di kediamannya di Taman Melati, Gombak, pelakon komedi telah ditahan pihak polis. Dalam serbuan pada 1 tengah hari, polis turut menemui alat untuk mengisar daun ganja.

Ketua Polis Daerah Wangsa Maju Superintendan Mohamad Roy Suhaimi Sarif berkata, tangkapan dilakukan anggota Bahagian Siasatan Jenayah Narkotik Daerah (BSJND) Wangsa Maju berdasarkan maklumat.

"Sepasukan lima anggota pergi ke sebuah rumah di Taman Melati susulan maklumat yang diterima dan terdapat seorang lelaki di dalamnya.

"Lelaki itu kemudian mengambil sendiri satu beg kain berzip berwarna ungu dari bawah meja di ruang tamu mengandungi satu botol plastik lutsinar berisi ranting dan leraian daun kering disyaki dadah jenis ganja anggaran berat 7.50 gram," katanya.

Klik untuk gambar besar

Tambahnya lagi, turut ditemui dalam beg berkenaan, satu alat pengisar disyaki untuk mengisar ganja.

"Turut dirampas satu botol plastik yang diubah suai disyaki peralatan menghisap dadah jenis ganja. Berdasarkan siasatan awal lelaki berusia 26 tahun berkenaan mengaku mengambil bekalan daripada seorang lelaki yang dikenali sebagai Sapek di Shah Alam, Selangor.

"Pelakon berasal dari Perak itu juga mengaku mengambil dadah sejak enam bulan lalu. Keputusan saringan ujian air kencing belum diperolehi dan lelaki itu dibawa ke Lokap Berpusat Jinjang untuk siasatan mengikut Seksyen 6 Akta Dadah Berbahaya 1952," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HAMIL LUAR NIKAH - WANITA TUNTUT JANJI PEMUZIK ROCK

Masihkah anda ingat sebelum ini ada seorang wanita yang mendakwa dirinya itu hamil anak pelakon popular lelaki namun telah meminta maaf kerana menfitnah apabila anak itu bukan dari hasil hubungan pelakon tersebut.

Terbaru, wanita lain pula tampil menuntut pemuzik sebuah kumpulan rock menunaikan janji dan bertanggungjawab terhadap bayi sedang dikandung yang didakwanya hasil hubungan dengan lelaki itu.

Membuat pengakuan eksklusif kepada BH Online, wanita yang hanya dikenali sebagai Sofia itu kesal dan hilang punca apabila lelaki yang digelarnya Mr X bertindak memutuskan hubungan selepas pertemuan terakhir mereka pada 18 April lalu.

"Saya tampil kerana mahu dia bertanggungjawab dan tunaikan janji sejak hari pertama dia tahu saya hamil. Dia yang halang saya gugurkan janin ini dan berjanji akan bernikah.

"Tetapi, selepas kandungan saya masuk lima bulan, dia tiba-tiba berubah," katanya pada satu pertemuan, baru-baru ini.

Sofia mendakwa, hubungannya dengan pemuzik itu dikatakan semakin panas selepas lelaki itu bertindak merosakkan telefon bimbitnya selain menyekat panggilannya.

Klik untuk gambar besar

"Saya buntu kerana tidak dapat bercakap dengannya, malah dia juga melarikan diri. Keluarga dan rakannya juga tidak dapat membantu saya," dakwanya.

Sofia berkata, dia sudah lama mengenali pemuzik itu, namun mula menjalin hubungan cinta kira-kira setahun lalu.

"Saya tidak pandang rupa dan harta, sebaliknya menerima dirinya kerana dia tidak sama seperti lelaki lain. Saya terpedaya dengan sikap lembutnya.

"Saya tidak minat untuk mengungkit kisah lalu dan kesilapan yang dilakukan. Cuma, saya mahu menuntut hak saya dan bayi yang sedang dikandung ini," ujarnya.

Sofia berkata, dia mahu pemuzik terbabit bernikah dengannya supaya anak yang dikandungnya itu dilahirkan berbapa.

"Bayi ini tidak berdosa dan saya tidak mahu dia malu dengan statusnya apabila besar nanti. Mr X tidak patut buat begini.

"Saya tidak pernah berkira, malah sudah banyak berkorban terutama ketika dia berdepan masalah kewangan," dakwanya.

Sofia mendakwa, dia juga kesal apabila pemuzik itu tidak mempertahankan dirinya ketika kakak lelaki itu mencemuh dan menghamburkan kata kesat.

"Ini bukan soal saya gila glamor atau sebaliknya. Saya tahu dia tidak berharta, malah saya menerima dia seadanya kerana percaya kepada cinta yang dihulurkan," katanya.

Hampir setiap hari kita boleh dengar berita tentang kes hamil anak luar nikah semuanya gara-gara menurut kata nafsu dan demi membuktikan rasa 'cinta' kepada kekasih sehingga tergadai masa depan.

Siapa agaknya pemuzik rock tersebut? Harapnya beliau tidak terus lari daripada masalah dan kesilapan beliau. Jadilah seorang lelaki yang bertanggungjawab.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"AMBE TEGUR SECARA TERBUKA AGAR MASYARAKAT TAHU HUKUM..." - PU SYED RESPON BAJU PELAKON ADA SIMBOL HINDU

"Mohon pihak @tv3malaysia perhalusi pakaian yg dipakai oleh pelakon-pelakon dlm drama yg ditayangkan di dalam siaran tv kalian ya. Ambe dpt satu wassup yg meminta ambe respond isu memakai pakaian yg ada lambang agama lain.

"Terkini dlm sebuah drama bertajuk "Namaku Bedah" yg disiarkan di TV3, Terdapat simbol agama hindu pada pakaian seorang artis kemungkinan besar tersilap dalam memilih pakaian utk digayakan dlm wataknya itu. Kesan dari sudut akidah juga boleh tercetus apabila seseorang memakai sesuatu lambang atau tanda agama lain dgn sengaja.

"Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-80 yang bersidang pada 1 – 3 Februari 2008 telah membincangkan Hukum Menggunakan Barangan Yang Mempunyai Lambang Agama Lain

"Muzakarah telah memutuskan bahawa orang Islam adalah DILARANG menggunakan barangan yang mempunyai lambang agama lain seperti salib sekiranya lambang-lambang tersebut dinyatakan secara zahir dan jelas.

Klik untuk gambar besar

"Mohon ditekuni teguran ini agar tidak berulang kembali terutamanya pihak produksi drama atau filem. Ambe menegur secara terbuka ini agar masyarakat awam mengetahui hukum memakai sesuatu tanda agama lain adalah HARAM dan tidak dibenarkan. Syed Bakri Al-Yahya. #BiarTahuJanganDokTahu," demikianlah tulis Pencetus Ummah (PU), Syed Bakri Al-Yahya.

Beliau yang lebih mesra disapa sebagai PU Syed itu memberi respon mengenai pakaian seorang pelakon lelaki di dalam sebuah drama menerusi laman sosial Facebook (FB) dan Instagram (IG) miliknya.

PU Syed turut memohon stesyen televisyen lebih sensitif mengenai pemakaian pelakon dalam drama-drama yang ditayangkan. Menerusi foto yang dimuat naik PU Syed, pelakon lelaki tersebut memakai kemeja berwarna jingga yang terdapat lambang agama lain di bahagian leher.

PU Syed berkata, beliau terpanggil untuk membuat teguran secara terbuka selepas menerima kiriman Whatsapp yang meminta pandangannya berkenaan perkara tersebut.

Tambah PU Syed lagi kesan dari sudut akidah juga boleh tercetus apabila seseorang memakai sesuatu lambang atau tanda agama lain dengan sengaja.

Di ruangan komen, rata-rata pengikut memberitahu lambang tertera pada pakaian pelakon tersebut adalah perkataan Om yang merupakan suku kata suci dan keramat dalam agama-agama dari India, iaitu agama Hindu, Buddha, dan Jaina.

www.myartis.com / Sumber & foto: Astro Gempak & Instagram PU Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"THANK YOU SEMUA KERANA SUPPORT" - PETISYEN GUGUR VIVY YUSOF DIPADAM

Nama usahawan Vivy Yusof hangat diperkatakan minggu lalu selepas dikecam teruk susulan kenyataannya yang didakwa menghina golongan B40 dan M40. Malah, satu petisyen turut diwujudkan menuntut pengasas tudung itu meletakkan jawatan sebagai ahli lembaga pengarah UiTM.

Difahamkan, petisyen tersebut mendapat sambutan hangat daripada netizen dan dikatakan 230,000 menandatangani serta bersetuju dengan cadangan berkenaan. Bagaimanapun, difahamkan hari ini petisyen terebut telah dipadamkan,

Perkara itu diumumkan pengguna media sosial dikenali sebagai Mazril Mazlan yang juga pelancar petisyen tersebut. Pengguna itu berkata dia membuat keputusan untuk memadam petisyen tersebut kerana ianya telah mencapai target dan selesai.

Klik untuk gambar besar

Terdahulu, Vivy membuat permohonan kepada semua pihak yang tersinggung dengan apa yang terjadi. Vivy turut terkilan dengan pihak yang memulakan petisyen untuk beliau digugurkan dari jawatan Ahli Lembaga Pengarah UiTM dan menganggap tindakan itu sebagai keterlaluan dan kejam.

Vivy Yusof juga berkata beliau akan menyaman individu yang memulakan fitnah tersebut dan individu yang memulakan petisyen untuk mempertahakan dirinya dari layanan tidak adil dari rakyat Malaysia ekoran kontroversi yang berlaku.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEBIH 20 TAHUN BERLAKON, 60 FILEM - FARID TIDAK SANGKA HAMPIRI REKOD P. RAMLEE

"Saya sedar ini satu perjalanan yang panjang, daripada tak tahu apa-apa, masuk universiti sehinggalah didedahkan dengan perfileman. Apabila itu berlaku, pada saya hero filem Malaysia ini sejauh mana mampu bertahan, itu adalah berbalik kepada rezeki masing-masing," ujar pelakon Farid Kamil.

Suami kepada pelakon dan penyanyi Diana Danielle itu tidak menyangka lebih 20 tahun berkecimpung dalam dunia lakonan dan hampir menyamai rekod seniman ulung negara, Allahyarham Tan Sri P. Ramlee.

Farid atau nama sebenarnya, Farid Kamil Zahari, 40, berkata, ketika ini dia baru menyedari bahawa dia sudah berlakon sebanyak 60 buah filem. Lagi enam buah filem lagi dia akan menyamai rekod Allahyarham Tan Sri P. Ramlee. Dalam masa sama, Farid juga berhasrat mahu berlakon 100 buah filem.

Sehubungan itu, Farid memaklumkan dia sudah bersedia untuk bersara sebagai seorang pelakon pada bila-bila masa sahaja. Jelas Farid, ia bukanlah disebabkan 'haters' atau kontroversi yang berlaku atas dirinya tetapi atas alasan perjalanan kerjayanya yang cukup panjang dalam sebagai seorang pelakon.

Klik untuk gambar besar

"Saya bersedia untuk bersara bila-bila masa, kalau tidak diperlukan lagi apakan daya. Sebagai seorang pelakon modal kita adalah pada instrumen iaitu tubuh badan kita.

"Kalau kita tak mampu memberikan alunan atau getaran sama bermakna di situlah titik yang menjadi antara pemisah antara saya bersara atau tidak," ujarnya.

Farid bakal muncul dalam drama terbaharu adaptasi novel, 'Masih Ada Cinta' bergandingan dengan pelakon jelita, Mimi Lana. Diarahkan oleh Osman Ali, drama berkenaan turut dibintangi Dayang Areeda, Halim Radzi, Fahmy Reza dan Aishah Ilias itu telah mula ditayangkan mulai hari ini (2 Jun) pada pukul 7 malam tadi di TV3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI SARAH: "BEBERAPA BELAS TAHUN, AKHIRNYA PENANTIAN DIMAKBULKAN"

Penyanyi Siti Sarah Raissuddin yang kini masih berada di Mekah kerana menunaikan Umrah menerusi laman Instagramnya telah meluahkan rasa syukur dan berterima kasih apabila lagu nyanyiannya, 'Semakin' berjaya mara ke peringkat akhir Anugerah Juara Lagu ke-33 (AJL33).

Ini merupakan penyertaan pertama Sarah ke pentas besar terbabit setelah lebih 16 tahun terlibat dalam dunia seni. Sebelum ini, Sarah sering menyertai pentas Separuh Akhir Muzik Muzik tetapi lagu-lagu nyanyiannya gagal ke pentas AJL.

Sarah yang kini masih berada di Mekah kerana menunaikan Umrah meluahkan rasa berterima kasih menerusi sebuah posting terbaru di laman Instagram miliknya.

"Assalamualaikum.. Saya dan suami masih di tanah haram Mekah.. Saya baru mendapat berita di mana dengan izin Allah, lagu SEMAKIN mara ke Juara Lagu 33.

Klik untuk gambar besar
>

"Dengan rendah hati saya ingin berterima kasih kepada semua yang mengundi SEMAKIN hingga ke semi final dan juri yang memilih lagu SEMAKIN ke peringkat akhir Juara Lagu.

"Alhamdulillah... Setelah beberapa belas tahun akhirnya penantian saya dimakbulkan ALLAH.. Syukur Syukur Syukur Ya Allah.. Terima kasih MERA UTAMA @shuibsepahtu @muzikmuzik_33 @indigitalmusic," tulis Sarah.

Lagu 'Semakin' merupakan ciptaan sepenuhnya oleh suami Sarah, pelawak Shuib Sepahtu yang menggunakan nama pena 'Mera Utama'.

Untuk makluman, AJL33 bakal berlangsung di Axiata Arena, Bukit Jalil pada awal tahun hadapan iaitu 3 Februari 2019.

www.myartis.com / Sumber & foto: Astro Gempak & Instagram Siti Sarah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUAR BAJU JENAMA 'SYERIV' - SYATILLA MELVIN NAFI 'JUAL ANAK'

Isteri kepada pelakon Shaheizy Sam, Syatilla Melvin, 27, memberitahu yang dia akan mengeluarkan baju jenama 'Syeriv' iaitu nama anak sulungnya, Syeriv Samheizy.

Bagaimanapun, Syatilla atau nama penuhnya Siti Nur Syatilla Amirul Melvin menafikan menjual atau mempergunakan anaknya sebagai punca pendapatan dia dan suami iaitu pelakon Shaheizy Sam.

Ini kerana kata Syatilla, pendapatan yang diperoleh itu adalah untuk simpanan masa depan kanak-kanak itu.

"Alhamdulillah rezeki dia sangat murah banyak tawaran dan kami juga merancang untuk keluarkan sendiri baju jenama Syeriv.

Klik untuk gambar besar

"Tiada istilah saya menjual anak atau mempergunakan dia kerana dari awal lagi saya sudah berbincang dengan suami bahawa pendapatan yang dia perolehi adalah untuk masa depan dia nanti," ujarnya.

Syatilla ditemui pada majlis sidang media pengumuman pencalonan awal Top 20 Anugerah Meletop Era 2018 (AME 2018) Syeriv Samheizy tersenarai antara 20 Si Cilik Meletop.

Antara yang turut tersenarai ialah Lara Alana (anak Awal & Scha), Yusof Iskandar (anak Hairul Azreen & Hanis Zalikha), Aaisyah Dhia Rana (anak Zain & Che Ta), Aisy Mateen (anak Fadzil Zahari & Yana Samsudin), Keisha Laila (anak Nabila Huda dan bekas suami) dan Aqeef Anaqi (anak Amar Baharin dan Amyra Rosli).

Sementara itu, Syatilla mengakui kehadiran bayi tersebut memberi rezeki kepada rumah tangganya.

"Betul apa yang orang kata tentang rezeki anak. Saya nampak rezeki selepas melahirkan dia datang dalam pelbagai bentuk. Sekarang saya bersyukur ramai orang yang sayang dia dan mahu tengok dia," tuturnya.

Sementara itu, ditanya tentang isu mengoncang tangan anak, Syatilla berkata, dia tidak mengkasari anaknya itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI SAH HAMIL - HAFIZ SUIP LUAH RASA TERUJA

Akhirnya setelah setahun kahwin, Hafiz Suip, 27, dan isterinya, Nureffy Jasreel Abdullah bakal menimang cahaya mata pertama mereka.

Kerana terlalu teruja dengan berita gembira itu, juara Akademi Fantasia musim ke-7 (AF7) itu telah berkongsi rakaman video semasa melakukan pemeriksaan kandungan isterinya yang dilakukan di Pusat Pakar Perubatan Universiti Kebangsaaan Malaysia (UKM) di Instagram.

Menurut Hafiz, biarpun kandungan isterinya itu masih awal iaitu 11 minggu, dia mahu berkongsi kegembiraan bersama peminat-peminatnya.

"Memang rasa sangat teruja apabila dapat tahu isteri mengandung pada beberapa minggu lalu. Kini usia kandungannya sudah memasuki fasa pertama.

"Saya nak kongsi berita gembira ini dengan semua peminat sebab itu saya memuat naik video tersebut di laman sosial biarpun kandungan masih awal," kata Hafiz.

Tambah Hafiz lagi, selain isteri dia juga mengalami alahan yang teruk dan kerap muntah.

"Alhamdulillah, alahan yang dialami Nureffy semakin hari semakin baik. Biasalah, pembawaan ibu mengandung yang sentiasa rasa mual.

Klik untuk gambar besar

"Malah, saya mengalami alahan dan muntah-muntah seperti dia. Sekarang saya perlu fikir tentang keadaan kesihatan dan menjaga makan minum isteri dengan baik," ujarnya.

Mesti ramai yang tak sabar nak tahu jantina bayi sulung Hafiz ini. Pernah dengar orang cakap, jika alahan dialami oleh si suami, ada kemungkinan bayi dalam kandungan adalah perempuan.

Hafiz Suip dan Nureffy berkahwin pada 14 Mei 2016 dan bayi sulung pasangan ini dijangka lahir pada penghujung tahun ini.

www.myartis.com / Sumber: mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TIMANG ZURIAT BULAN DEPAN - SITI NURHALIZA LUAH RASA TERUJA

Menerusi laman Instagram, penyanyi tersohor negara, Datuk Seri Siti Nurhaliza telah meluahkan rasa teruja dan tidak menyangka bakal menimang cahaya mata pertamanya pada bulan hadapan.

Penyanyi 'Aku Cinta Padamu' itu bersyukur akhirnya penantiannya selama ini bakal berakhir tidak lama lag dan berharap agar proses kehamilannya dipermudahkan dan selamat sehingga dilahirkan.

Rata-rata peminatnya juga tidak sabar menanti kelahiran cahata mata perempuan daripada penyanyi kesayangan ramai itu.

Siti yang dijangka bakal melahirkan bayinya pada bulan Mac depan telah berkahwin dengan Datuk Seri Khalid Mohd Jiwa pada 21 Ogos 2006.

Klik untuk gambar besar

www.myartis.com / Sumber: Siti Nurhaliza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KESAL MESEJ DIDEDAHKAN - HANS SEDIA MINTA MAAF PERIBADI KALAU SALAH

"Terkejut juga bila dapat tahu mesej yang sepatutnya antara saya dan Fazura boleh diketahui umum. Sedangkan ia adalah mesej peribadi. Saya akui memang ada meluahkan rasa kecewa itu.

"Tapi kalau betul kemunculan Fattah sebagai penyampai anugerah itu tak ada kena mengena, dia boleh jelaskan kepada saya, bukan dengan mengeluarkan kenyataan kepada media.

"Saya akan minta maaf kepada dia kalau betul-betul salah, tapi itulah seperti yang saya katakan sepatutnya ia antara saya dan Fazura, bukan untuk pengetahuan umum," demikian kata Datuk Hans Isaac.

Hans berasa terkilan dengan tindakan aktres Nur Fazura yang mengeluarkan kenyataan kepada media berhubung mesej yang dihantar kepadanya yang disifatkan sebagai peribadi.

Berikutan permintaan Fazura menggesa Hans memohon maaf diatas tuduhan membawa suaminya, pelakon Fattah Amin sebagai gandingan penyampai anugerah FFM Sabtu lalu dan bagi membersihkan nama mereka, Hans tampil memberikan penjelasan.

Dalam kenyataan balas, Hans berasa terkilan dengan tindakan Fazura yang mengeluarkan kenyataan kepada media berhubung mesej yang dihantar kepadanya yang disifatkan sebagai peribadi.

Klik untuk gambar besar

Dalam masa yang sama, Hans memberitahu penyampai anugerah bersama pada malam itu, Maya Karin turut terkejut dengan kehadiran Fattah secara tiba-tiba tanpa ada sebarang pihak memaklumkan kepadanya.

"Bukan saya sahaja terkejut tiba-tiba Fattah ada sekali atas pentas, Maya pun sama. Kalau nak ikutkan hanya saya, Maya dan Fazura. Setahu saya hanya pemenang anugerah sahaja boleh menjadi penyampai anugerah," jelasnya.

Hans mengaku tidak tahu gimik diatur penganjur Festival Filem Malaysia (FFM) Ke-30, Sabtu lalu, yang menggandingkan pasangan selebriti itu sebagai penyampai trofi hingga tercetus kontroversi kononnya ia adalah permintaan peribadi Fazura.

Pelakon dan pengarah itu memberitahu, dia hanya tahu beberapa kejutan pada malam itu, namun tidak dimaklumkan mengenai gandingan Fazura dan suaminya sebagai penyampai trofi.

"Saya hanya tahu beberapa kejutan termasuk persembahan Datin Seri Tiara Jacquelina yang diatur pada malam kemuncak FFM30. Mengenai kehadiran Fattah yang digandingkan dengan Fazura sebagai penyampai trofi, ia memang di luar pengetahuan saya.

"Saya percaya hal begini sepatutnya dimaklumkan lebih awal kepada mereka yang terbabit dalam acara itu, biarpun ia adalah kejutan dirancang. Saya terkejut dan jadi canggung... Begitu juga Maya Karin," ujarnya.

Hans berpendapat acara anugerah berprestij seperti FFM tidak perlu menyelitkan segmen 'penjenamaan' seperti menggandingkan pasangan selebriti suami-isteri sebagai penyampai trofi: "Jika acara hiburan lain, saya tak kisah jika penjenamaan dalam bentuk 'pasangan' mahu ditampilkan.

Mengenai tindakannya menghantar mesej melalui WhatsApp kepada Fazura, bintang filem 'Persona Nan Grata' itu mengaku itu adalah khilafnya.

"Saya sepatutnya menghubungi Fazura daripada menghantar pesanan itu. Mesej itu bersifat kiriman kepada kawan yang saya sudah kenal lama... Saya sepatutnya hubungi Fazura. Cuma saya tak sangka, dia bangkitkan soal kiriman mesej ini kepada umum sedangkan ia ibarat perbualan sesama kawan.

"Saya ada terbaca yang dia meminta saya memohon maaf kepadanya. Saya boleh berbuat demikian kepadanya secara peribadi, namun, tidak perlu dilakukan secara terbuka," tuturnya.

Sebelum ini, Fazura ada meluahkan rasa terkilan apabila Hans menerusi mesej di Whatsapp menuduhnya tidak menghormati artis lain apabila beliau didakwa meletakkan syarat tertentu hanya mahu bersama suaminya bagi menyampaikan anugerah pada malam FFM30 lalu.

Kelmarin, Fazura menafikan dakwaan konon penampilannya dan Fattah sebagai penyampai trofi di FFM30 adalah atas permintaan peribadi, selain menjadi syarat yang perlu dipenuhi penganjur.

Fazura mendakwa, dia tidak pernah membuat ketetapan untuk menjadi penyampai trofi jika syarat digandingkan dengan Fattah dipatuhi penganjur, pada malam kemuncak anugerah berprestij itu.

Fazura yang tampil dengan Fattah menyampaikan trofi kategori Anugerah Khas Juri menjelaskan, dia dan suami masing-masing mendapat undangan rasmi sebagai penyampai trofi. Tambah Fazura, mengikut perancangan dan komunikasi dengan pihak terbabit, mereka tampil dalam slot berasingan.

Namun, dakwa Fazura, ketika menunggu giliran di belakang pentas, mereka didatangi dua petugas produksi yang meminta dia dan Fattah untuk bersama-sama naik ke pentas menyerahkan trofi.

Dalam kekalutan itu, Fazura menambah, dia dan Fattah sempat berlatih skrip, biarpun dimaklumkan pada saat-saat akhir. Fazura mendakwa, mereka diberitahu kehadiran Fattah bersamanya adalah elemen kejutan untuk acara itu.

Nampaknya semakin panas isu kehadiran Fattah di malam FFM. Apapun diharap Fazura dan Hans dapat menyelesaikan kemelut ini dengan baik tanpa melibatkan pergaduhan yang berpanjangan.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERHASRAT INGIN KE MEKAH" - ZAMANI SLAM

Penyanyi Zamani Slam, 45, yang beberapa kali melalui episod hitam membabitkan kehidupan dan kerjaya seninya, berhasrat untuk mengerjakan umrah hujung tahun ini.

Dalam masa sama, dia juga bercadang untuk membawa bersama abang dan kakaknya mengerjakan umrah nanti.

"Saya pun sudah berusia 45 tahun dan masih belum dapat ke Makkah sama ada untuk mengerjakan umrah atau ibadah haji. Sekiranya diizinkan Allah SWT, saya bercadang untuk mengerjakan umrah hujung tahun ini. Diharapkan semua pihak mendoakan agar ia menjadi kenyataan.

"Saya nak menghargai mereka yang banyak bersusah-payah untuk saya. Sekiranya ada rezeki lebih, saya juga berhajat nak buat upah umrah untuk arwah ibu dan bapa saya," ujarnya dipetik sebagai berkata.

Menurut Zamani yang gembira kerana mendapat peluang kedua dan diterima baik peminat dan masyarakat selepas didapati bersalah atas kesalahan memiliki dan mengambil dadah tahun lalu, sudah merancang untuk mengerjakan umrah selepas menerima rawatan di rumah Pengasih sebelum ini.

Dalam pada itu, penyanyi lagu 'Gerimis Mengundang' ini turut berhasrat mendirikan rumah tangga dan meminta peminat mendoakan supaya dia bertemu jodoh secepat mungkin.

"Bohonglah kalau saya kata tidak teringin untuk berkahwin. Cuma, calon isteri perlu menerima saya seadanya. Saya minta peminat mendoakan saya bertemu jodoh dan terus sukses dalam karier," jelasnya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


10 GAMBAR - MIZZ NINA & YUNA KERJAKAN UMRAH BERSAMA

Gambar menarik penyanyi Mizz Nina dan suaminya, Noh Salleh serta Yuna (Yunalis Zarai) yang baru-baru ini mengerjakan Umrah bersama-sama di tanah suci Mekah.

"Thank you Alwani family for my new telekung. I shall take this with me for my Umrah trip. So happy! Thank you all for your wishes and prayers," demikian kata Yuna Zarai melalui IGnya.

Sementara Mizz Nina pula berkata "It was lovely spending time with @yunaliszarai @kunumz & Aunty Rosnah. May Allah accept our good deeds and pilgrimage for this year, ameen."

Jom tengok!

Klik gambar untuk size besar

KOLEKSI GAMBAR MIZZ NINA:

KOLEKSI GAMBAR YUNA:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BABAK ADIRA SENTUH LELAKI LAIN - SUAMI BERI TIGA HARI PADAMKAN

"Saya beri mereka tempoh tiga hari untuk beri penjelasan. Kalau boleh saya nak mereka padam muzik video itu. Jika tidak sekali pun, buat suntingan semula dengan membuang adegan berkenaan dan muatnaik semula.

"Saya juga sudah cuba menghubungi 'boss' Adira, tetapi tidak berjawab. Malah, pengurus Adira pun hanya baca mesej tanpa sebarang balasan. Cara mereka ini seolah-olah tidak menghormati saya sebagai suami Adira.

"Sekurang-kurangnya mintalah maaf," kata suami kepada penyanyi Adira Suhaimi iaitu Dato Red yang meminta babak isterinya bersentuhan dengan lelaki lain di muzik video itu dipadamkan.

Sebelum ini, Adira memberitahu suaminya itu menginzinkan babak bersentuhan dengan lelaki lain dalam muzik video terbarunya.

Bagaimanapun, Adira ketika dihubungi pula enggan mengulas lanjut mengenai tindakan suaminya itu. Pun begitu Adira merasakan perkara itu lebih baik dibincangkan dirumah daripada meluahkan di media sosial.

Klik untuk gambar besar

Tambah Adira lagi, tindakan suaminya itu mengeruhkan lagi keadaan kerana membenarkan netizen bercakap bukan-bukan mengenainya.

Ditanya sama ada dia akan membuang muzik video itu, Adira berkata dia tidak mahu bersikap mementingkan diri.

"Sebelum buat keputusan, saya kena fikir banyak perkara. Bukan saya seorang saja dalam muzik video ini tetapi membabitkan banyak pihak. Saya tak boleh pentingkan diri dengan buat keputusan sendiri.

"Lagi pula, pihak pengurusan sudah banyak bantu saya. Dari awal sampai sekarang, mereka sangat profesional," ujarnya.

Sementara itu, wakil syarikat rakaman dan pengurusan Adira, iaitu Roslan Adlie ketika dihubungi berkata, pihaknya cuba mencari jalan penyelesaian terbaik.

"Adira bernaung di bawah syarikat kita. Apa-apa pun, kami perlu berbincang dan mencari jalan penyelesaian. Dalam masa sama, kami hormat suami Adira," jelasnya.

Terdahulu, Dato Red memuatnaik status di laman Instagram yang mahukan pihak pengurusan Adira iaitu Nova Music menyelesaikan isu muzik video itu yang mengandungi adegan bersentuhan isterinya.

Apap-apapun, kami harap Adira dan Dato Red atau nama sebenarnya Datuk Seri Adnan Abu, dapat menyelesaikan masalah ini dengan baik.

www.myartis.com / Sumber & foto: Harian Metro, Instagram Adira Suhaimi & Dato Red

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - GELAGAT BAYI SHARIFAH SOFIA

Aksi dan gelagat bayi Sharifah Sofia yang lahir pada 21 September 2013 yang lalu. Bayi bernama Sharifah Nur Ameera (7 minggu) ini adalah anak kedua Sharifah di mana anak pertamanya bernama Sharifah Ariana.

"Raising 2 children without help is tough mashaAllah!! I wonder how woman did it back in the day raising 7, 8, 9 even 10 children by themselves while the husbands are at work.. like my mum always says, 'they dont make them how they use to.' Hubs pulak says im degil. Why? Because I refuse to get a maid/nanny and insist I do it all myself… yikes!" Demikian kata Sharifah melalui Instagramnya.

Saat Sharifah Nur Ameera baru lahir September lalu...


"SAYA BERHASRAT TUNAI HAJI UNTUK IBU" - NABIL AHMAD

Jika pada bulan September tahun lalu Nabil Ahmad telah mengerjakan haji, terkini pelakon dan pengacara itu meluahkan hasratnya akan menyempurnakan ibadah haji buat ibunya yang tidak begitu sihat.

Dalam pada itu, Nabil bukan sahaja akan pergi berseorangan akan tetapi turut merancang mahu membawa bapanya bersama.

Bagaimanapun kata Nabil, beliau masih lagi belum mempunyai tarikh tetap untuk pergi ke sana kerana ia masih dalam perancangan.

"Andai tiada yang menghalang dan segala urusan berjalan dengan lancar, maka saya akan pergi membawa bapa saya sempena ketibaan bulan Zulhijjah September depan," ujar Nabil dipetik sebagai berkata.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"YA KAK KEPOM PREGNANT" - ELLY MAZLEIN

"Bismillahirrahmannirrahim.. Syukur Alhamdulillah.. InsyaAllah tak lama lagi akan hadir Nyawa kecil dalam keluarga kami. Atok akn dapat cucu lagi.. Papa akan dpt seorang lagi anak manja dan Kakak Manja akan dapat Adik (tapi kakak Manja mintak "Sister" 🤗.. mana-mana pun takpe, Hanya menDoakan Baby sihat & dipermudahkan)

"Dan Mama tak saba nak menjaga Kesemua Nyawa Suri Hati ni. Alhamdulillah Alhamdulillah Alhamdulillah. Terima kasih di atas Doa, wahai kesayangan smua.. Terima kasih sentiasa bersama saya dari saat getir hingga Saat Pelangi kebahagian datang menerpa.. Doa saya, agar Allah permudahkn urusan anda smua ..

"Dan akhir sekali jawapan bg smua soalan adalah? Alhamdulillah, Ya Kak Kepom Pregnant. Terima kasih ❤❤❤," demikian tulis penyanyi, pelakon dan pengacara Elly Mazlein yang akhirnya mengesahkan dirinya kini sedang hamil anak keduanya, selepas sejak kebelakangan ini tular spekulasi 'baby bump'.

Klik untuk gambar besar

Berkongsikan berita gembira di laman Instagram lewat malam tadi, Elly meluahkan rasa syukur bakal menimang cahaya mata tidak lama lagi. Bagaimanapun, menerusi perkongsian itu Elly tidak berkongsikan usia kandungannya. Dalam pada itu, Elly turut mengucapkan terima kasih kepada mereka yang mendoakan kesejahteraannya dan anak dalam kandungan.

Ini merupakan cahaya mata pertama hasil perkahwinan kedua dengan pasangan, Muhammad Azlan Che Nuh manakala Sefhia adalah cahaya mata dari perkahwinan pertamanya dengan bekas suami, pengarah drama Azmi Hatta.

www.myartis.com / Sumber & foto: Rotikaya & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CURI WANG ZIZIE EZZETE - PEMBANTU RUMAH INDO DITAHAN POLIS

Gara-gara memuatnaik gambar mata wang asing di laman Facebooknya, pembantu rumah pelakon Zizie Ezzete yang merupakan warga Indonesia itu telah ditahan polis.

Pembantu rumah yang dipercayai mencuri wang milik Zizie berjumlah ribuan ringgit itu ditahan di rumah pelakon berkenaan di Taman Seri Ukay, 24 Ogos lalu pada pukul 10.30 malam.

Isteri wakil rakyat Umno itu mengetahui kejadian itu apabila diberitahu pembantu peribadinya yang ternampak gambar berkenaan di media sosial milik wanita itu pada 9 Ogos lalu.

Dalam siasatan, polis menjumpai pelbagai mata wang asing dalam nilai dolar, riyal, peso serta rupiah berjumlah RM5,155. Sebahagian wang itu dipercayai telah ditukar.

"Suspek mengaku mencuri wang milik majikannya dan polis kini sedang menjalankan siasatan lanjut berikutan penemuan resit pertukaran wang asing yang dipercayai transaksi suspek mengirimkan wang kepada keluarganya," kata ketua polis Ampang Jaya ACP Hamzah Alias.

Katanya, mangsa yang ketika itu berada di luar negara menafikan dia memberi wang kepada orang gajinya sebelum mengarahkan pembantu peribadinya memeriksa bilik suspek.

"Mangsa meminta pembantu peribadinya memeriksa bilik suspek bagi mendapatkan kesahihan berhubung perbuatan jenayah yang dilakukan," ujarnya dipetik sebagai berkata.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: MMO & Kosmo
Foto: Zizie Ezzete IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom